15 Karakter Filem Seram / Slasher Yang Buatkan Korang Lari Ketakutan

Pembunuh bersiri fiksyen memainkan peranan penting dalam filem-filem seram. Walaupun watak penjahat yang membunuh telahpun diperkenalkan pada awal 1930-an menerusi Universal Monsters yang dihasilkan Universal Pictures, watak-watak pembunuh bersiri popular mula dilahirkan pada penghujung 1970-an dan sepanjang 1980-an.

Sudah tentu, nama-nama seperti Leatherface, Jason Voorhees, Michael Myers, Freddy Krueger, Pinhead, Ghostface, Jigsaw, Pennywise the Dancing Clown dan Chucky dikenali ramai peminat filem seram. Tetapi jika dilihat kembali, watak-watak ini dilihamkan pembunuh bersiri pertama dalam dunia sinematik, iaitu Norman Bates (lakonan Anthony Perkins), antagonis utama dalam filem Psycho (1960an) arahan Alfred Hitchcock.

Disini, kami ingin kongsikan karakter antagonis yang paling banyak membunuh mangsanya dalam filem seram / slasher:

15. Norman Bates (siri filem Psycho)

Karakter Norman Bates dicipta penulis Robert Bloch dan antagonis utama dalam novel thriller Psycho yang diterbitkan pada tahun 1959. Karakter ini telah dbawa oleh beberapa pelakon antaranya Anthony Perkins dalam filem tahun 1960 arahan Alfred Hitchcock, Vince Vaughn dalam remake tahun 1998 dan Freddie Highmore dalam siri televisyen Bates Motel (2013–2017).

American Film Institute menyenaraikan Norman Bates sebagai penjahat kedua terhebat dalam “senarai 100 wira dan penjahat filem”, di belakang Hannibal Lecter dan diatas Darth Vader.

14. The Creeper (trilogi Jeepers Creepers)

The Creeper adalah karakter fiksyen dan antagonis utama dalam trologi Jeepers Creepers. The Creeper adalah iblis kuno dan misteri, yang mencari organ manusia untuk menggantikan organnya yang lama atau yang sudah rosak. Ia memburu selama 23 hari setiap musim bunga ke-23, dengan menakut-nakutkan mengsanya dan menggunakan aroma ketakutan untuk menentukan apa yang perlu dia makan.

13. Ben Willis (trilogi I Know What You Did Last Summer)

Selepas melanggar dan membuang seorang lelaki misteri ke laut, sekumpulan remaja berhadapan dengan ketakutkan apabila lelaki itu kembali dari kematian dan memburu mereka. Ben Willis atau dikenali sebagai The Fisherman adalah antagonis utama dalam trilogi slasher I Know What You Did Last Summer.

I Know What You Did Last Summer.

Karakter fiksyen dan antagonis utama dalam siri filem Candyman, berdasarkan cerita pendek oleh Clive Barker pada 1985.

Candyman adalah hantu Afrika-Amerika yang berdendam selepas dibunuh dengan kejam kerana hubungan cinta antara kaum yang terlarang pada abad ke-19. Dia akan menghantui dan membunuh sesiapa sahaja yang memanggil nama Candyman sebanyak lima kali di hadapan cermin

11. Dr. Hannibal Lecter ( siri filem Hannibal Lecter)

Dr. Hannibal Lecter adalah karakter yang dicipta penulis novel Thomas Harris, dan berinspirasikan dari pembunuh bersiri sebenar, yang juga pakar bedah Dr. Alfredo Ballí Treviño.

Karakter Lecter digambarkan sebagai pembunuh bersiri yang memakan mangsanya, sangat bijak dan sangat bersopan. Dia sangat benci kepada orang yang tidak beradab, dan sering membunuh orang yang menunjukkan tingkah laku yang tidak baik.

Karakter ini pertama kali muncul dalam peranan kecil sebagai penjahat dalam novel thriller Harris tahun 1981, Red Dragon. Novel itu kemudian diangkat menjadi filem berjudul Manhunter (1986), dengan Brian Cox memainkan peranan sebagai Lecter.

Anthony Hopkins memainkan peranan Lecter dalam filem adaptasi tahun 1991 The Silence of the Lambs, yang mana dia berjaya Anugerah Akademi untuk Pelakon Terbaik. Karakter Lecter merupakan antara penjahat paling berpengaruh dalam sejarah perfileman U.S. dan berada dalam kedudukan pertama dalam “senarai 100 wira dan penjahat filem” yang dikeluarkan American Film Institute.

Karakter terkenal yang dicipta novelist seram terkenal Stephen King. Pennywise merupakan makhluk kosmik kuno yang memburu dan memakan kanak-kanak di pekan Derry, Maine setiap 27 tahun.

Dia memiliki pelbagai kekuatan yang merangkumi kemampuan mengubah bentuk, memanipulasi realiti, dan tidak disedari oleh orang dewasa. Karakter ini dilakonkan oleh Tim Curry dalam telefilem adaptasi pada tahun 1990 dan Bill Skarsgård dalam filem adapatasi It pada 2017 dan sekuel It Chapter Two pada 2019.

9. Leatherface (siri filem The Texas Chainsaw Massacre)

Karakter fiksyen ini dicipta Kim Henkel dan Tobe Hooper. Leatherface pertama kali diperkenalkan dalam filem The Texas Chain Saw Massacre (1974) dan digambarkan sebagai kanibal dan gila. Bersama-sama keluarganya, dia menculik, membunuh dan memasak mangsanya.

Namanya berdasarkan topeng kulit manusia yang digunakannya bagi menyembunyikan wajah yang cacat. Pembunuh bersiri Wisconsin, Ed Gein, yang juga memakai topeng yang dibuat dari kulit manusia, dianggap memberi pengaruh besar kepada watak Leatherface dan unsur-unsur lain dalam filem asalnya.

8. Freddy Krueger (siri filem A Nightmare on Elm Street)

Karakter yang membuatkan mangsa takut itu tidur kerana bimbang dia akan hadir membunuh mereka ketika berada dalam mimpi. Frederick Krueger dicipta Wes Craven dan pertama kali muncul dalam dunia filem seram menerusi filem A Nightmare on Elm Street yang ditayangkan pada 1984.

Asalnya seorang pembunuh bersiri yang membunuh kanak-kanak tetapi terlepas dari tahanan polis kerana kesilapan tandatangan pada warran tangkap. Dia bagaimanapun diburu oleh ibubapa mangsa dan dibunuh dengan cara dibakar.

Walaupun jasadnya telah tiada, rohnya masih menghantui kanak-kanak dan remaja yang tinggal Elm Street dengan masuk ke alam mimpi dan membunuh mereka. Dengan wajah menakutkan dan tangan bersarung pisau cukur, Freddy Krueger antara karakter penjahat yang kekal dalam ingatan peminat filem seram.

Leprechaun atau dikenali sebagai Lubdan, antagonis utama dalam siri seram komedi Leprechaun. Lubdan merupakan Leprechaun jahat dan pembunuh, yang akan menggunakan apa sahaja cara untuk mendapatkan semula emasnya yang dicuri.

Karakter ini digambarkan sangat sadis, agresif, hauskan darah, bersifat syaitan, gila dan berbahaya yang gemarkan kematian, kehancuran, kekacauan dan emas.

6. Angela Baker (siri filem Sleepaway Camp)

Karakter dari siri filem slasher Sleepaway Camp. Angela Baker adalah pembunuh bersiri transgender yang membunuh mangsanya yang mana kebanyakkannya berlaku di Kem Musim Panas.

Baker membuat kemunculan dalam pada tahun 1988 dalam filem arahan Robert Hiltzik dan kali terakhir mengganas menerusi filem Sleepaway Camp IV: The Survivor pada tahun 2012.

Pinhead atau ‘the Hell Priest’ adalah ketua kepada Cenobites, manusia yang berubah menjadi mahkluk seperti iblis yang mengamalkan ‘experimental sadomasochism’. Mereka wujud di alam ekstra dimensi iaitu Neraka atau salah satu daripada banyak versi Neraka yang wujud bersama.

Karakter ini dicipta penulis dan pengarah Clive Barker dan pertama kali muncul dalam novel The Hellbound Heart. ‘Fun fact’, Clive Barker tidak memberi nama kepada karakter ini semasa ia kemunculan pertama dalam novel The Hllbound Heart, sebaliknya nama ‘Pinhead’ diberi oleh krew produksi dan solekan, dan diterima peminat. Malah, Clive Barker juga tidak kisah dengan nama gelaran itu.

4. Chucky (siri filem Child’s Play)

Kecil dan comel tapi sangat menakutkan. Patung mainan yang dirasuk roh penjenayah kejam ini telah muncul dalam 8 filem slasher Chil’s Play termasuklah remake pada tahun 2019 yang mana ia disuarakan Mark Hamill.

Chucky membuat penampilan pertama dalam filem tahun 1988, Child’s Play dan disuarakan oleh Brand Dourif. Karakter ini telah menjadi salah satu ikon seram yang paling dikenali, dan telah banyak kali disebut dalam ‘pop culture.

Jigsaw digambarkan sebagai individu misteri yang menculik dan mencabut nyawa mangsanya secara perlahan-lahan dengan menjadikan mereka sebagai subjek kepada satu permainan.

Cara Jigsaw akan kejam dan menakutkan, dimana mangsa terpaksa mencederakan diri sendiri atau orang lain demi melepaskan diri. Tambahan pula, dengan alat mekanikal yang menakutkan, Jigsaw pastinya membuat penonton merasa mual dan ngilu.

Karakter ini dicipta James Wan bersama Leigh Whannell dan membuat kemunculan pertama dalam filem Saw yang diterbitkan pada 2004.

2. Michael Myers (siri filem Halloween)

Michael Myers dicipta oleh Debra Hill dan maestro musik seram John Carpenter. Karakter ini bukan sahaja muncul dalam 10 buah filem, tetapi turut muncul dalam novel, beberapa permainan video dan buku komik.

Sewaktu kecil dia telah membunuh kakaknya, Judith Myers dan selepas keluar dari hospital mental, Myers kembali ke rumahnya di Haddonfield untuk membunuh lebih banyak remaja. ‘Fun fact’, topeng yang digunakan Michael Myers merupakan topeng Captain Kirk yang dicat warna putih. Topeng tersebut diperbuat dari wajah William Shatner, dan telah digunakan dalam filem seram tahun 1975, The Devil’s Rain.

1. Jason Voorhees (siri filem Friday the 13th)

Penjahat yang banyak membunuh mangsanya. Jason Voorhees merupakan anak kepada tukang masak kem, Mrs. Voorhees yang berubah menjadi pembunuh. Jason kebiasaannya akan menghendap dan membunuh mangsanya, dan kadang-kala bertindak sebagai ancaman psikologi terhadap watak proantagonis.

Karakter ini telah muncul dalam 12 filem Friday the 13th series termasuklah filem crossover Freddy vs. Jason. Selain itu juga, dia turut muncul dalam beberapa medium media lain seperti komik, permainan video dan novel.

Sumber: Wikipedia, Fandom, IMDb, Rotten Tomatoes


[RUMOR] Marvel Mahu Hugh Jackman Kembali Sebagai Wolverine

Terdapat banyak teka-teki menyelubungi perancangan membawa masuk X-Men ke dalam Marvel Cinematic Universe (MCU). Antara yang sering diperkatakan adalah bagaiamana mereka akan menguruskan watak Wolverine.

Wolverine merupakan salah satu ahli penting dalam francais filem X-Men, sudah pasti watak tersebut akan menjadi keutamaan Marvel Studios. Namun, prestasi mantap Hugh Jackman sebagai Wolverine dalam filem Logan telah memberi sedikit masalah kepada pihak studio kerana mereka perlu mencari pelakon yang sesuai bagi menggantikan Jackman yang telah bersara dari meneruskan watak ikonik Marvel itu.

Menurut sebuah rancangan Youtube TVO of Lords of the Long Box, Hugh Jackman dikhabarkan masih menjadi pilihan pertama Marvel Studios untuk membawakan watak Wolverine walaupaun pelakon yang berasal dari Australia itu telah mengumumkan persaraannya dari dunia perfileman komik adiwira.

TVO of Lords of the Long Box, Hugh

TVO of Lords of the Long Box

Kaitan Jackman dalam MCU bermula selepas terdapat khabar angin mengenai perancangan Marvel Studios untuk hasilkan filem Wolverine vs Hulk.

Filem tersebut masih belum disahkan, tetapi Jackman sebelum ini pernah mendedahkan impiannya untuk bertarung dengan Hulk di skrin besar, dan mengakui berita pemilikan X-Men oleh Marvel hampir membuatkannya ingin kembali dari persaraan. Namun, dia masih tetap dengan keputusannya, untuk tidak mengeluarkan ‘cakar adamantium’ lagi walaupun terdapat filem ‘crossover’ bersama karakter Deadpool.

Marvel dilihat bersungguh-sungguh mahu membawa masuk Jackman ke dalam MCU. Meskipun dia enggan kembali sebagai Wolverine, masih terdapat banyak ruang untuk pelakon tersebut membawakan watak ikonik komik, seperti Doctor Doom. Apapun, ia bergantung kepada keputusannya, sama ada mahu kembali dalam filem-filem Marvel, ataupun tidak.


TV Spot Korea Terminator: Dark Fate Memaparkan Banyak Rakaman Terbaru

20th Century Fox telah melancarkan tv-spot terbaru Terminator: Dark Fate untuk pasaran Korea. Dalam tv-spot tersebut ia memaparkan beberapa rakaman terbaru yang tidak pernah dipertontonkan kepada peminat. Anda boleh menonton tv-spot Terminator: Dark Phoenix dipemain video dibawah.

7 tahun selepas kejadian Terminator 2: Judgement Day, sebuah Terminator (Gabriel Luna) yang sangat maju telah dihantar ke masa lampau oleh Skynet untuk menghapuskan Dani Ramos (Natalia Reyes), yang merupakan manusia cyborg dan rakannya. Sarah Connor datang untuk membantu mereka, berserta Terminator asal, dan mereka berjuang untuk masa depan.

Filem Terminator 3: Rise of the Machines (2003), Terminator Salvation (2009) dan Terminator Genisys (2015) kini dianggap sebagai ‘alternate timeline’ dan tidak terikat dengan garismasa asal.

Terminator 3: Rise of the Machines

Filem ini menyaksikan pelakon utama francais asal kembali membawakan watak masing-masing. Arnold Schwarzenegger kembali membawakan watak robot Terminator, manakala Linda Hamilton dan Edward Furlong akan memainkan kembali peranan mereka sebagai Sarah dan John Connor. James Cameron akan bertindak selaku penerbit.

Terminator: Dark Fate bakal menemui penonton pada 1 November ini.


Filem Bencana Terbesar Korea ‘Concrete Utopia’ Akan Ditayangkan Di Pawagam Mulai 17 Ogos Ini

AtriNaga akan membawakan kepada anda, filem bencana terbesar Korea Selatan pada tahun ini, Concrete Utopia pada 17 Ogos ini.

Berdasarkan secara longgar webtoon popular Joyful Outcast, Concrete Utopia adalah filem bencana thriller mengenai keadaan selepas gempa bumi yang dasyat. Filem ini akan mengikuti kisah yang bermula apabila mangsa yang terselamat berkumpul di Hwang Goong Apartments, satu-satunya bangunan yang teguh berdiri di Seoul selepas dilanda gempa bumi.

Park Seo Joon akan memainkan watak Min Sung, seorang pekerja yang dipilih untuk membantu Young Tak (Lee Byung Hun), yang merupakan ketua penduduk sementara Pangsapuri Hwang Goong, dan menjadi semakin berani apabila dia menghadapi krisis.

Filem terbaru ini ditulis dan diarahkan oleh Um Tae-hwa.

Anda boleh tonton trailer rasmi dibawah:


Matt Reeves Umumkan Secara Rasmi, Penggambaran Filem THE BATMAN

Selepas hampir sebulan pencarian pelakon dan khabar angin, akhirnya filem The Batman bersedia untuk menjalani penggambaran. Menerusi laman Twitter, pengarah Matt Reeves telah umumkan secara rasmi penggambaran filem reboot itu. Anda boleh saksikan gambar ‘clapperboard’ yang dikongsikan Reeves dibawah.

#DayOne #TheBatman cc: @GreigfraserD pic.twitter.com/kOgcsa6zX3
— Matt Reeves (@mattreevesLA) January 27, 2020

Secara teknikalnya, produksi The Batman telahpun bermula sejak beberapa minggu yang lalu. Beberapa jurugambar amatur telah berada dilokasi penggambaran untuk merakam sesi di set lakonan. Peminat juga melihat beberapa pelakon tambahan yang membawa watak pegawai polis Gotham City bersama-sama beberapa kenderaan GCPD. Di samping itu, gambar Gotham Action News van dan trak Gotham Water & Power turut disebarkan di internet.

The Batman dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin.  Peter Sarsgaard dan Jayme Lawson turut membintangi filem ini, bagaimanapun watak mereka masih lagi tidak didedahkan.

The Batman diarahkan Matt Reeves berdasarkan skrip yang ditulisnya bersama Mattson Tomlin. Warner Bros. dan DC telah menetapkan tarikh tayangan filem superhero terbaru ini pada 25 Jun 2021.


Tonton Trailer Filem Seram Tempatan, 7ujuh

Primeworks Studios telah melancarkan filem seram tempatan arahan Raja Mukhriz berjudul 7ujuh. Anda boleh tonton trailer tersebut dipemain video dibawah.

Berlatarbelakangkan zaman 70an, ia mengisahkan tentang tujuh rakan sedang dalam cuti semester telah bercuti di sebuah banglo mewah yang terletak di pedalaman, yang mana ia dijaga oleh ketua kampung dan anak perempuannya Suri. Mereka telah mengadakan parti dan meminta Suri untuk tinggal membantu mereka membersihkan rumah tetapi parti itu bertukar menjadi liar dan Suri telah dirogol. Dia kemudian telah membunuh diri dan menyumpah mereka yang dia akan menghantui mereka.Mereka pada mula tidak hairan, namun apabila mereka terperangkap di rumah itu dan seorang demi seorang mati, mereka perlu mencari jalan untuk melarikan diri dari sumpahan itu.

Filem seram ini dibintangi beberapa pelakon hebat seperti  Johan As’ari, Siti Saleha, Cristina Suzanne, Pekin Ibrahim, Riz Amin, Aeril Zafrel, Deedee Nash dan menampilkan Marsha Milan sebagai Suri.

7ujuh bakal menemui peminat-peminat filem seram pada 8 November 2018.


Filem J Revolusi Akan Diadaptasikan Ke Bentuk Drama

Selepas filem “J Revolusi” berjaya mendapat kutipan pecah panggung, filem arahan Zulkarnain Azhar ini bakal diadaptasi pula ke drama yang mana ia akan disiarkan secara eksklusif menerusi perkhidmatan penstriman terbesar tempatan iaitu Tonton.

“Kami sudah memikirkan untuk membawa filem itu ke dalam format drama kerana ia mempunyai plot dan jalan cerita yang menarik. Ia sebagai usaha untuk menguatkan lagi “J Revolusi” sebagai jenama selepas memperkenalkan aplikasi permainan filem itu,” ujar Pengarah Tonton, Pelesenan & Pembarangan, Rangkaian Televisyen MPB, Airin Zainul yang dipetik dari BH Online.

Tambah Airin lagi, pihaknya juga akan cuba mengekalkan barisan pelakon asal filem tersebut, namun ia tidak dapat disahkan lagi kerana ia bergantung kepada kekosongan jadual pelakon.

“J Revolusi” adalah sebuah filem yang mengangkat tema pasukan Unit Tindakhas (UTK) Polis Diraja Malaysia dan disuntik dengan jalan cerita menarik.

Ia dibintangi oleh barisan pelakon terkenal tempatan seperti Zul Ariffin, Izara Aishah, Farid Kamil, Nur Fazura, Azad Jazmin, Dato’ Hans Isaac dan ramai lagi.

Sejak hari pertama ia ditayangkan iaitu pada 2 Mac ia telah mendapat sambutan yang cukup memberangsangkan daripada penonton di seluruh negara.

Filem yang menelan belanja hampir RM3 juta ini telah berjaya mendapat kutipan pecah panggung iaitu lebih RM6 juta.


Sony Keluarkan Kenyataan Berhubung Penarikan Balik Spider-Man Dari MCU

Semalam peminat-peminat Marvel Cinematic Universe (MCU) dikejutkan dengan berita mengenai penarikan balik karater Spider-Man dari MCU. Semuanya gara-gara kegagalan perbincangan diantara dua studio besar iaitu Walt Disney Pictures dan Sony Pictures berhubungan terma baru yang dikemukankan oleh pihak Disney.

Bagi menjelaskan situasi yang berlaku, pihak Sony telah mengeluarkan kenyataan rasminya semalam. Anda boleh baca kenyataan penuh yang dikeluarkan di laman Twitter dibawah.

“Much of today’s news about Spider-Man has mischaracterized recent discussions about Kevin Feige’s involvement in the franchise,”

“We are disappointed, but respect Disney’s decision not to have him continue as a lead producer of our next live action Spider-Man film. We hope this might change in the future, but understand that the many new responsibilities that Disney has given him – including all their newly added Marvel properties – do not allow time for him to work on IP they do not own. Kevin is terrific and we are grateful for his help and guidance and appreciate the path he has helped put us on, which we will continue.”

Antara intipati dari kenyataan Sony itu, Marvel Studios dan Kevin Feige tidak terlibat perbincangan diantara kedua-dua studio besar itu. Menurut Sony lagi, beban tugas yang dihadapi oleh Kevin Feige selepas Disney membeli Fox dan perancangan siri televisyen Marvel Disney+ membuatkan Feige tidak dibenarkan untuk bekerja dengan harta yang bukan hakmilik Disney.

Disney dilaporkan telah meminta pembiayaan dan keuntungan bersama iaitu sebanyak 50/50 jika mahu Feige terlibat dalam projek ‘live action’ Spider-Man seterusnya. Bagaimanapun, permintaan Disney itu tidak dapat dipenuhi oleh Sony yang sekaligus berlakunya kontroversi diantara kedua-dua pihak.

Situasi yang berlaku menyaksikan Feige tidak lagi bertindak sebagai penerbit dalam dua filem Spider-Man akan datang, dan filem tersebut tidak akan menjadi sebahagian daripada MCU. Apapun diharapkan Disney dan Sony dapat mengenepikan perbezaan mereka demi peminat dan mengekalkan karakter Spider-Man dalam dunia MCU.


Patty Jenkins Bidas Komen James Cameron Terhadap Filem Wonder Woman

Selepas filemnya dikritik oleh pengarah tersohor Hollywood, James Cameron, Pengarah filem Wonder Woman Patty Jenkins bertindak balas terhadap komen yang diberikan oleh pengarah filem Terminator, Titanic dan Avatar itu. Pengarah wanita berkenaan berkata, James Cameron tidak memahami apakah yang cuba disampaikan filem Wonder Woman kepada penonton.

“James Cameron’s inability to understand what Wonder Woman is, or stands for, to women all over the world is unsurprising as, though he is a great film maker he is not a woman.”

Dalam komen balasnya itu, Patty turut memberitahu filem Wonder Women menunjukkan yang pelakon wanita mampu melakukan semua benda sepertimana yang dilakukan oleh pelakon utama lelaki dalam setiap filem.

pic.twitter.com/8zkJXHLCJW
— Patty Jenkins (@PattyJenks) August 25, 2017

Sebelum ini, James Cameron telah mengkritik Wonder Woman dengan beranggapan karakter Diana dalam filem berkenaan adalah sekadar “objectified icon”. Malah status watak Diana atau Wonder Woman sebagai simbol kekuatan wanita turut dipersoalkan dan beranggapan ia satu langkah kebelakang.

Beliau juga turut membandingkan karakter Wonder Woman dan karakter Sarah Connor dalam kritikannya itu.

“Sarah Connor was not a beauty icon. She was strong, she was troubled, she was a terrible mother, and she earned the respect of the audience through pure grit.”


Siapakah Aktor Yang Bakal Membintangi Lord Of The Ring Sekirannya Dibuat Pada Zaman Ini.

15 tahun yang lalu, sebuah trilogi pengembaraan telah ditayangkan diseluruh dunia. Bermula dari trilogi pertama sehinggalah yang ketiga, filem berkenaan telah menjadi filem paling pengembaraan paling epik yang pernah ditayangkan. Trilogi yang dimaksudkan ialah Lord of The Ring.

Trilogi yang mengisahkan pengembaraan hobbit yang mahu memusnahkan cincin kepunyaan Souron bagi mengelakkan Middle Earth dimusnahkan oleh kuasa jahat.

Filem arahan dan terbitan Peter Jackson ini meraikan ulangtahun ke-15 trilogi berkenaan pada hari ini. Dan untuk meraikan ulang tahun tersebut, sebuah laman hiburan, Screenrant.com telah mengeluarkan senarai beberapa pelakon yang mungkin membintangi filem berkenaan jika filem tersebut dihasilkan pada zaman ini.

Jom kita lihat siapakah pelakon-pelakon yang bakal menjadi pilihan untuk membintangi trilogi Lord Of The Ring jika dihasilkan pada zaman ini. (Untuk maklumat dan info penuh sila layari laman web screenrant.com)

GIMLI THE DWARF – KRISTOFER HIVJU

GIMLI THE DWARF – KRISTOFER HIVJU

MERRY AND PIPPIN – JEMAINE CLEMENT AND BRET MCKENZIE


Tonton trailer Pertama Aquaman Yang Agak Mengancam!

Warner Bros. dan DC Films telah melancarkan trailer Aquaman yang sangat-sangat dinantikan peminat. Anda boleh tonton trailer yang agak mengancam ini di pemain video dibawah.

Filem keenam DCEU ini akan menyaksikan persengketaan saudara diantara Arthur Curry dan King Orm (Patrick Wilson) yang merancang untuk memulakan perang dengan manusia di atas permukaan bumi bagi membalas dendam atas perbuatan manusia yang melakukan pencemaran laut sejak berkurun yang lalu. Untuk mengelakkan perang diantara manusia dan Atlantis, Arthur Curry perlu bergabung dengan 7 kerajaan Atlantis yang lain.

Aquaman diarahkan oleh James Wan manakala skrip ditulis oleh David Leslie Johnson-McGoldrick (The Conjuring 2) dan Will Beall.

Selain Jason Momoa, filem ini turut dibintangi pelakon Amber Heard, Patrick Wilson, Willem Dafoe, Yahya Abdul-Mateen II, Temuera Morrison, Dolph Lundgren, serta Nicole Kidman.

Aquaman bakal menemui penonton pada 21 Disember 2018


Black Hawk Down Versi Malaysia, Battle of Bakara – The Lost Platoon

Pernah tengok filem Black Hawk Down? mesti ramai yang pernah menontonya dan ramai juga yang tidak berpuas hati dengan pihak produksi filem tersebut kerana gagal atau menafikan penglibatan Angkatan Tentera Malaysia (ATM) dalam operasi menyelamatkan Tentera US yang terperangkap akibat diserang pemberontak di Somalia pada 3 Oktober 1993.

Kini sebuah produksi dari Malaysia iaitu Rock Focus Film dikatakan dalam proses membikin filem dokumentari ala filem Black Hawk Down tetapi dari kacamata anggota ATM (MALBATT) yang terlibat dalam misi menyelamat itu.

Filem yang bertajuk Battle of Bakara – The Lost Platoon ini dibikin oleh Ahmad Yazid Ahmad Puad dan dikatakan fasa kedua dijangka akan dimulakan pada tahun hadapan.

Battle of Bakara – The Lost Platoon

Battle of Bakara – The Lost Platoon

Mereka juga baru-baru ini telah mengeluarkan teaser mengenai filem tersebut dilaman Youtube pada 2 Oktober 2015 sempena memperingat peristiwa penglibatan ATM dalam operasi menyelamat itu pada 22 tahun yang lalu.

Dalam peristiwa tersebut, sekumpulan askar US terperangkap di dalam kawasan musuh (kawasan tentera militan Somalia) selepas dua helikopter Black Hawk ditembak jatuh di Bandar Mogadishu.

Pasukan pengaman Malaysia bersama pasukan pengaman Pakistan dan AS yang menyertai Operasi UNOSOM II di bawah Pertubuhan Bangsa Bersatu (PBB) kemudian ditugaskan menyelamat kumpulan askar terbabit.

Anda boleh layari laman Facebook Rock Focus Film untuk mengentahui tentang update mengenai filem dokumentari ini


Pernah Popular Selepas Membintangi Filem “Jerry Maguire”, Aktor Jonathan Lipnicki Dedah Sebab Dia Berhenti Berlakon Suatu Ketika Dahulu

Jonathan Lipnicki adalah salah seorang pelakon kanak-kanak yang paling dikenali pada penghujung 1990-an dan awal 2000-an, terima kasih kerana peranannya dalam filem seperti Jerry Maguire dan Stuart Little.

Tetapi, apabila memasuki 2010-an, dia secara tiba-tiba hilang dari industri perfileman tanpa sebarang sebab yang diketahui. Kini, pelakon itu mendedahkan sebab dia menyepi dari dunia perfileman selepas 2010-an.

Dalam temubual dengan /Film (via Variety) Lipnicki mendedahkan bahawa sebab dia berhenti berlakon bukan kerana memberi tumpuan pada pelajarannya di sekolah menengah, tetapi kerana “dia bukanlah seorang pelakon yang sangat bagus” pada masa itu.

“Peralihan terbesar bagi saya ialah… saya tidak mendapat tawaran [berlakon] untuk masa yang lama,” kata Lipnicki.

“Orang ramai sentiasa menyangka bahawa, ‘saya pergi ke sekolah menengah,’ dan lain-lain lagi. Dan itulah kisah yang kadang-kadang orang ceritakan apabila mereka tidak lagi berlakon. Atau jika mereka seorang pelakon kanak-kanak atau apa sahaja, mereka berehat. Saya memang berehat, dalam erti kata lain, ia bukan satu-satunya keutamaan yang saya ada. Tetapi saya tidak berlakon kerana ianya tidak menjadi. Saya tidak mendapat sebarang peranan untuk beberapa ketika.”

Dia kemudian menjelaskan bahawa faktor kenapa dia tidak mendapat peranan adalah mutu lakonannya – sesuatu yang dia cuba kaitkan dengan peralihan daripada kanak-kanak kepada menjadi dewasa, dan lebih gementar, dan cuba menjadi seperti pelakon yang dikaguminya.

“Saya bercakap jujur. Saya bukan seorang pelakon yang sangat baik pada ketika itu,” kata Lipnicki.

“Pekara yang hebat tentang menjadi seorang kanak-kanak adalah terdapat keajaiban yang wujud kanak-kanak. Sebab itulah, anda melihat ramai kanak-kanak yang berbakat. Semakin dewasa, anda menjadi semakin gugup.. Jadi bagi saya, saya beralih dari melakukan semua pekara secara semula jadi kepada cuba menjadi seperti pelakon kegemaran saya.”

Lipnicki berkata bahawa dia akhirnya pergi pergi mendaftar kelas lakonan selepas sekolah menengah, serta mengambil peranan teater sebagai sebahagian daripada usahanya untuk menjadi pelakon yang lebih baik – termasuk bekerja sambil belajar semasa penggambaran The Leiutenant of Inishmore, dimana dia banyak belajar dari Chris Pine.

Dia kini kembali meneruskan kariernya sebagai pelakon, dan pada Ogos yang lalu, Lipnicki diumumkan menyertai filem seram indie Camp Lake Pleasant yang diterbitkan oleh Safier Entertainment. Filem tersebut turut dibintangi Robert Lasardo (The Human Centipede 3, Autopsy), Kelly Reiter (Deadlock, The Amityville Uprising), James Di Giacomo (Stowaway), Michael Pare, Bonnie Aarons, Devanny Pinn dan Mike Ferguson.


Saksikan Filem GERAN Pada Hari Raya Ke-6 Di TV Al-Hijrah

Filem aksi persilatan, Geran menjadi salah satu filem tempatan yang paling mencuri perhatian pada tahun lalu. Walaupun tidak dibarisi pelakon-pelakon ternama, ia masih mampu memberikan sebuah naskah telah lama dinantikan-nantikan peminat.

Kini, para peminat berpeluang untuk menonton semula filem Geran apabila ia akan mula ditayangkan di kaca televisyen pada Hari Raya ke-6 (Jumaat), jam 9 malam di saluran TV Al-Hijrah.

View this post on Instagram

Makan apa tu? Jangan dok pi merayau la. Kita pakat duduk kat rumah tengok tv. . Hari Jumaat ni 29 Mei tunggu depan tv jam 9 malam tau! . Ingat naaa hari raya ke-6! Kak Timah nak mai rumah kita! . Dari Perlis sampai ke Sabah semua boleh tengok filem Geran secara PERCUMA kat TV AlHijrah! . P/s: Selamat Hari Raya Aidilfitri, maaf zahir dan batin dari Mat Arip 🙏🏻 . #dudukrumah #kitajagakita #filemgeranrayake6 #tvalhijrah #FilemGeran Para pendukung: @lekiuqohar @feiynataj @_nam_ron_ @fad_anuar @azlankomeng @taiyuddinbakar @megat_sharizal @aeril_zafrel @niezamzaidi @adamshahz @arisfauz1 @tok_lekir @yusran_hashim . Runut Bunyi #FilemGeran: #MenyemaiKemungkinan @salammusik . Arahan: @areelabubakar #PusakaKitaMaruahKita #LayarPictures #PencakSilat #Geranian
A post shared by  Filem Geran (@filemgeranofficial) on May 24, 2020 at 12:16am PDT

May 24, 2020 at 12:16am PDT

Filem arahan Areel Abu Bakar ini mengangkat seni silat Gayong dalam mempersembahkan adegan-adegan aksinya, dan dijamin akan memberikan satu kepuasan yang tidak terhingga.

Geran berkisarkan tentang Ali dan Fatimah tertekan dengan adik bongsu mereka, Mat Arip, apabila dia gagal pulang ke rumah bersama geran tanah pusaka mereka. Kini Ali perlu mencari Mat Arip, yang telah terjebak ke jalan yang salah dan terbabit dengan perjudian serta lumba kereta haram, dan membawanya pulang ke pangkuan bapa mereka, Pak Nayan.

Filem aksi ini dibintangi pelakon seperti Namron, Fatimah Abu Bakar, Khoharullah, Feiyna Tajudin serta beberapa pelakon lain.


“The Penthouse” Drama Paling Popular, Park Eun Suk Duduki Tangga Pertama Dalam Senarai Top 10

Drama SBS The Penthouse turut menduduki tangga pertama dalam senarai drama yang paling menarik minat penonton.

Untuk minggu ketiga berturut-turut, drama hit itu berjaya menduduki tangga teratas drama mingguan Good Data Corporation yang menghasilkan banyak bualan. Syarikat ini menentukan kedudukan setiap minggu dengan mengumpulkan data dari artikel berita, catatan blog, komuniti dalam talian, video, dan media sosial mengenai drama yang sedang disiarkan dan yang akan datang.

The Penthouse kekal no. 1 untuk minggu 7 Disember hingga 13 Disember, dengan drama tvN True Beauty naik ke tangga ke-2. Drama OCN The Uncanny Counter dan tvN, Mr. Queen mengikuti di belakang di tempat ketiga dan keempat.

Pelakon-pelakon The Penthouse juga mendominasi ranking pelakon drama paling popular minggu ini, dengan menguasai dua tempat teratas dalam senarai dan meraih lima tempat teratas dalam senarai top 10.

Ranking Park Eun Suk naik ke tangga pertama diikuti Lee Ji Ah di kedudukan kedua. Sementara itu, Kim So Yeon berada di tempat ketujuh manakala Eugene dan Kim Joon berada di kedudukan kelapan dan kesembilan.

Pelakon True Beauty juga membuat persembahan yang kuat dalam senarai minggu ini dengan pelakon Moon Ga Young di tangga ketiga dan Cha Eun Woo di tangga kelima. Shin Hye Sun, pelakon wanita utama dalam drama Mr. Queen, menduduki tangga keempat, sementara Kim Jung Hyun berada di kedudukan sepuluh. Pelakon Jo Byeong Gyu dari The Uncanny Counter naik ke tangga keenam untuk minggu ini.

Berikut adalah drama paling popular untuk minggu kedua Disember:

BS’s “The Penthouse”
tvN’s “True Beauty”
OCN’s “The Uncanny Counter”
tvN’s “Mr. Queen”
JTBC’s “Hush”
JTBC’s “Live On”
MBC’s “Kairos”
KBS 2TV’s “Homemade Love Story”
KBS 2TV’s “A Man in a Veil”
SBS’s “Delayed Justice”

KBS 2TV’s “A Man in a Veil”

Senarai top 10 pelakon paling popular untuk minggu kedua Disember:

Park Eun Suk (“The Penthouse”)
Lee Ji Ah (“The Penthouse”)
Moon Ga Young (“True Beauty”)
Shin Hye Sun (“Mr. Queen”)
Cha Eun Woo (“True Beauty”)
Jo Byeong Gyu (“The Uncanny Counter”)
Kim So Yeon (“The Penthouse”)
Eugene (“The Penthouse”)
Uhm Ki Joon (“The Penthouse”)
Kim Jung Hyun (“Mr. Queen”)

Jo Byeong Gyu (“The Uncanny Counter”)


Sony Lancar Trailer Pertama “Ghostbusters: Afterlife”

Sony Pictures akhirnya melancarkan trailer Ghostbusters: Afterlife untuk sekuel arahan Jason Reitman yang dinanti-nantikan. Trailer itu menampilkan banyak rakaman terbaru yang memberikan idea kepada peminat tentang apa yang diharapkan mereka dalam ansuran yang akan datang.

Filem ini dijadualkan tiba di pawagam pada 11 November 2021.

Trailer baru Ghostbusters: Afterlife, yang dapat anda boleh tonton di bawah, menyoroti hubungan watak baru dengan Egon Spengler (Harold Ramis) ketika mereka berusaha untuk mengetahui sebab mengapa dia datang ke Summerville. Video ini juga memberikan pandangan pertama kepulangan bintang Ghostbusters Annie Potts sebagai Janine serta Ray Stantz (Dan Aykroyd). Video itu juga memberikan pratonton antagonis utama ketika kekacauan melanda kota kecil Summerville.

Dalam Ghostbusters: Afterlife, dengan harapan dapat memulakan kehidupan baru, seorang ibu tunggal dan dua anaknya tiba di sebuah bandar kecil untuk berpindah ke sebuah rumah ladang di Oklahoma yang telah mereka warisi dari datuk mereka. Namun, mereka akan segera mengetahui hubungan mereka dengan Ghostbusters yang asli dan warisan rahsia yang ditinggalkan oleh datuk mereka.

Filem ini dibintangi oleh Carrie Coon dan Mckenna Grace bersama dengan Finn Wolfhard, dan Paul Rudd. Ia juga akan menampilkan kepulangan bintang asal Ghostbusters seperti Bill Murray, Dan Aykroyd, Ernie Hudson, Sigourney Weaver, dan Annie Potts ketika mereka mengulangi peranan ikonik mereka sebagai Peter Venkman, Ray Stantz, Winston Zeddemore, Dana Barrett, dan Janine Melnitz.

Ghostbusters: Afterlife diarahkan oleh Jason Reitman (Juno, Young Adult, Tully) dari lakon layar yang ditulis olehnya bersama dengan Gil Kenan (Monster House, Poltergeist). Reitman mengambil alih francais ini dari ayahnya, Ivan Reitman yang telah mengendalikan dua filem pertama, dengan pengarah asalnya berfungsi sebagai penerbit.


Thor: Ragnarok Mendapat Respon Positif Dari Pengkritik Filem

Walaupun review filem Thor: Ragnarok belum lagi dikeluarkan dari pengkritik-pengkritik filem, tetapi reaksi yang diterima filem berkenaan dari pemilik-pemilik laman sosial Twitter pengkritik filem cukup memberangsangkan. Rata-ratanya mereka memuji filem terbaru Marvel & Disney yang diarahkan oleh Taika Waititi.

Dengan perubahan drastik yang dilakukan oleh pengarah berkenaan dengan menerapkan elemen-elemen humor, visual yang penuh warna warni serta mengenalkan beberapa watak baru termasuk villain Hela, beliau dan krew produksi berjaya mengubah filem ketiga Thor menjadi lebih menarik dan “fun” untuk ditonton oleh peminat-peminat Marvel dan pengemar filem superhero.

Kebanyakkan mereka memberitahu filem Thor kali ini bukan sahaja penuh dengan aksi malah terdapat banyak babak-babak kelakar. Malah mereka juga memuji lakonan mantap para pelakon terutamannya Cate Blanchett.

Jom kita tengok apa kata mereka mengenai filem Thor: Ragnarok:

#ThorRagnarok ⚡ABSOLUTELY ROCKS! I was totally blown away by the story, action, effects, performances, & one of Marvel's best soundtracks! pic.twitter.com/I6ZA9l6pEc
— Umberto Gonzalez (@elmayimbe) October 9, 2017

Thor: Ragnarok is just plain fun. It's hilarious from start to finish with quirky performances & exciting action. Tessa Thompson is the MVP. pic.twitter.com/7GyYG4IZZ5
— Germain Lussier (@GermainLussier) October 9, 2017

Loved ‘Thor: Ragnarok’. @TaikaWaititi did an awesome job. Movie is loaded with his trademark humor. Laughed beginning to end. pic.twitter.com/kfROuqSyVe
— Steven Weintraub (@colliderfrosty) October 9, 2017

#ThorRagnarok is the best Thor movie BUT still think it’s really good not awesome. Hemsworth, Hulk & Tessa all great, though. And Goldblum! pic.twitter.com/rY6ItFzdjN
— Jim Vejvoda (@JimVejvoda) October 9, 2017

Thor Ragnarok is one of the funniest Marvel Studio movies thus far, definitely the best Thor film. Loved Mark Mothersbaugh’s score.
— /Film (@slashfilm) October 9, 2017

— /Film (@slashfilm) October 9, 2017

#ThorRagnarok is SO much fun I almost can't take it. The best: Thor movie, Cate Blanchett scene stealing, Jeff Goldblum Goldblum-ing.
— Kara Warner (@karawarner) October 9, 2017

Jadi? bagaimana dengan anda? tidak sabar untuk tonton filem Thor: Ragnarok, pada 26 Oktober ini? tunggguuuu….~


Tonton Trailer Terbaru Mission: Impossible – Fallout Yang Lebih Mengancam

Lebih kurang 2 bulan sahaja lagi untuk penonton menyaksikan aksi-aksi menarik dalam filem keenam franchise Mission Impossible – Fallout. Bagi memastikan penonton tidak sabar menantikan filem tersebut, Studio Paramount Pictures telah melancarkan trailer terbaru mereka sebentar tadi. Anda boleh tontonnya di pemain video dibawah.

Filem kali ini menyaksikan Ethan Hunt (lakonan Tom Cruise) bersama-sama pasukan IMF beliau, (lakonan (Alec Baldwin, Simon Pegg, Ving Rhames) bersama-sama bekas sekutu mereka (lakonan Rebecca Ferguson, Michelle Monaghan) sedang mengejar masa selepas misi yang dijalankan oleh mereka menghadapi masalah besar. Turut bersama-sama mereka dalam filem kali ini adalah pendatang baru iaitu Henry Cavill, Angela Bassett, dan Vanessa Kirby.

Diarahkan dan ditulis oleh Christopher McQuarrie, anda boleh saksikan aksi-aksi mendebarkan ini pada 27 Julai 2018


Perlumbaan Mendebarkan Diantara Will Smith & Will Smith Dalam Klip Terbaru “Gemini Man”

Paramount Pictures telah melancarkan klip terbaru filem Gemini Man yang menyaksikan aksi kejar mengejar yang penuh mendebarkan diantaran Henry Brogen (Will Smith) dan Junior (Will Smith). Anda boleh saksikan klip filem tersebut dipemain video dibawah.

Gemini Man mengisahkan tentang Henry Brogen, seorang pembunuh upahan yang sudah tua dan ingin bersara dari kerjayanya. Bagaimanapun sebaliknya berlaku apabila dia terpaksa berdepan dengan klon dirinya lebih muda, iaitu Junior yang boleh membaca setiap pergerakannya. Brogen kini perlu membongkar kebenaran disebalik penciptaan Junior dan masa yang sama, menyelamatkan dirinya yang masih muda itu dari mengikuti jejak langkahnya yang kelam.

Cerita dan skrip ditulis oleh David Benioff, Billy Ray, serta Darren Lemke, manakala penerbit terdiri daripada Jerry Bruckheimer, David Ellison, Dana Goldberg dan Don Granger.

Turut membintangi filem ini adalah Mary Elizabeth Winstead, Clive Owen, Benedict Wong, dan Linda Emond. Gemini Man akan ditayangkan dipawagam tempatan pada 3 Oktober ini.


Han Ye Ri, Um Tae Goo, & Yoo Jae Myung Dalam Rundingan Untuk Bintangi Drama Mister Thriller Terbaru OCN

Pelakon Han Ye Ri, Um Tae Goo dan Yoo Jae Myung dilaporkan sedang dalam rundingan untuk membintangi drama misteri thriller terbaru OCN berjudul “Hometown” (tajuk literal).

Bintangi filem hit “Minari”, Han Ye Ri dilaporkan sedang dalam fasa akhir rundingan untuk muncul dalam drama “Hometown”. Pelakon itu ditawarkan peranan Jo Jung Hyun, seorang wanita yang menolong ibunya menjalankan perniagaan restoran Cina. Dia harus menghadapi stigma, kerana mereka dilihat sebagai keluarga pengganas. Walaupun Jo Jung Hyun adalah orang yang sangat biasa, dia juga memiliki keberanian yang besar

Agensi Han Ye Ri mengesahkan bahawa dia telah menerima tawaran untuk membintangi drama tersebut, dan kini sedang dalam rundingan.

Selain “Minari”, Han Ye Ri telah muncul dalam beberapa filem seperti “A Quiet Dream,” “The Table,” dan “Champion”, serta beberapa drama termasuklah “Six Flying Dragons,” “Hello, My Twenties!”, “Nokdu Flower,” “My Unfamiliar Family,” dan banyak lagi.

Sementara itu, agensi pelakon Um Tae Goo dan Yoo Jae Myung turut mengesahkan mereka kini sedang berunding untuk membintangi drama “Hometown”

Um Tae Goo ditawarkan watak Jo Kyung Ho, pelaku sebenar di sebalik serangan pengganas. Ketika dia kembali ke kampung halamannya setelah belajar di luar negeri di Jepun, Jo Kyung Ho melakukan tindakan keganasan dengan menggunakan gas, dan dia menyerah diri kepada polis setelah itu.

Dia tidak pernah menjelaskan apa tujuannya atau mengapa dia memilih lokasi itu untuk melakukan serangan, dan dia juga tidak pernah mengatakan mengapa dia menyerah diri kepada pihak berkuasa. Dia menjalani hukuman penjara seumur hidup dan memutuskan komunikasi dengan dunia luar.

Um Tae Goo membintangi drama OCN  “Save Me 2” pada 2019, dan ramai peminat teruja untuk mengetahui sama ada dia akan kembali dengan projek terbaru. Um Tae Goo telah membintangi beberapa filem antaranya “The Great Battle” dan “A Taxi Driver.”

Yoo Jae Myung telah berlakon dalam beberapa drama seperti “Reply 1988, “Stranger,” “Strong Woman Do Bong Soon,” dan “Itaewon Class”, dan muncul dalam filem seperti “For the Emperor”dan “Voice of Silence”. Karakter yang ditawarkan kepada Yoo Jae Myung masih belum didedahkan.

“Hometown” digambarkan sebagai sebuah drama thriller misteri mengenai siri pembunuhan yang membingungkan di sebuah kota kecil dan memburu kebenaran mengenai sebuah pita yang memainkan suara aneh dan tidak dikenali.

Sumber melaporkan, “Hometown” akan memiliki enam episod dan dijangka tayang pada tahun ini.


Review Filem: The Eight Hundred (2020)

Digelar “Chinese Alamo”, Defense of Sihang Warehouse merupakan peristiwa bersejarah China semasa Perang Dunia Kedua dimana ia menyaksikan seramai 452 askar Republik China bertahan disebuah gudang dari serangan bertalu-talu lebih 20,000 askar Jepun.

Walaupun tentera China akhirnya berundur, ia menjadi kejayaan besar buat China kerana berjaya menghalang kemaraan pasukan tentera Jepun dan menyebabkan banyak kematian dan kemusnahan peralatan tentera pihak Jepun. Keberanian askar-askar China itu difilemkan pada tahun 1938, dan kemudian pada tahun 1976 oleh produksi Taiwan. Kini, kisah mereka sekali lagi diangkat ke layar perak dalam sebuah filem berjudul The Eight Hundred.

Saya tidak pernah menonton filem terdahulu, dan tidak begitu tahu tentang Defense of Sihang Warehouse, jadi untuk bandingkan dengan sejarah sebenar, agak sukar untuk diulaskan. Tetapi, bagi saya The Eight Hundred agak jauh dari tipikal filem aksi perang China, dan hampir kearah Hollywood terutamanya dari segi paparan aksi peperangan. Letupan, hujan peluru, darah dan peperangan diantara China dan Jepun boleh dikatakan sangat menarik, mendebarkan, dan sarat dengan aksi. Kesan khasnya juga sangat baik dan realistik, tidak hairanlah filem ini sukses di negara sendiri dan mendapat pujian negara luar.

Apa yang uniknya tentang filem ini adalah, penonton dapat melihat bagaimana peperangan berlaku bersebelahan dengan kawasan yang dianggap ‘neutral’, iaitu kawasan penempatan masyarakat Eropah. Anda boleh melihat cerita yang berlaku dikawasan peperangan dan kawasan aman, dan interaksi diantara kedua-dua tempat tersebut semasa konflik. Ketika berlaku perang diseberang sungai, rakyat yang melarikan diri dari perang berganding bahu memberi sokongan moral dan bantuan kepada tentera mereka yang menghadapi serangan musuh. Semangat kenegaraan juga kuat dalam filem ini terutamanya semasa babak sepasukan askar mempertahankan bendera mereka.

Jika Hollywood sering memaparkan askar yang berani seolah-olah tiada pengecut, The Eight Hundred tidak segan silu menunjukkan askar yang ingin melarikan diri dari medan perang. Realiti sebenar pasti ada askar yang akan lari dari medan perang, dan itulah yang dipaparkan dalam filem, disebalik askar-askar yang berani, pasti ada pengecut. Serampang dua mata – paparan realiti dan mungkin memberi peringatan kepada rakyat sendiri akibat melarikan dari peperangan.

Disebalik perang yang mengagumkan, The Eight Hundred sedikit bermasalah dari segi plot dan karakter.  Terdapat beberapa bahagian yang agak draggy dan tidak memberi kesan pada perjalanan cerita. Begitu juga karakter, sebagai sebuah filem perang, karakter komander atau ketua platun / pasukan menjadi antara karakter penting dalam mengerakkan cerita. Namun filem ini terlampau fokus pada karakter yang tidak penting, dan hanya mengangkat ketua atau pegawai dipenghujung filem.

Secara keseluruhannya, The Eight Hundred boleh dikatakan sebuah filem China yang sangat bagus, dan yang paling penting kurang propaganda kerana ia memaparkan semangat nasionalis China dalam menghalangan pencerobohan Jepun. Oh ya! 452 askar ini digelar The Eight Hundred kerana tidak mahu musuh mengentahui kekuatan sebenar, dan propaganda itu menjadi antara faktor Jepun tewas dalam pertempuran ini. Apapun, filem ini sangat berbaloi untuk ditonton, dan … jujur saya katakan, saya suka dengan ‘ending’nya yang menujukkan sokongan rakyat terhadap pasukan tentera mereka walaupun akhirnya terpaksa berundur.


Paramount Umum Tarikh Pelancaran “Scream 6”

Paramount dan Spyglass segera mengumumkan perancangan filem keenam dalam siri Scream selepas kejayaan entri kelima, dan kini mereka mendedahkan tarikh tayangan filem tersebut.

Menurut Comingsoon, Paramount menetapkan tarikh tayangan Scream 6 iaitu pada 31 Mac 2023.

Baru-baru ini, bintang Scream Courteney Cox mendedahkan bahawa dia telah menerima skrip untuk filem seterusnya. Dijangkan, barisan pelakon akan diumumkan tidak lama lagi, dan peminat boleh menjangka, mereka yang terselamat dalam filem sebelum ini akan kembali meneruskan peranan masing-masing.

Penggambaran akan bermula pada musim panas ini dan akan diarahkan oleh Matt Bettinelli-Olpin dan Tyler Gillet, yang sebelum ini mengarahkan filem kelima.

“Kami amat berterima kasih kepada peminat di seluruh dunia yang menerima filem kami dengan penuh semangat. Kami tidak sabar untuk penonton melihat apa yang Radio Silence, penulis Jamie & Guy, dan Project X sediakan untuk keluarga Woodsboro kami,” kata Spyglass dan Paramount dalam satu kenyataan bersama.

Scream 5 yang ditayangkan tahun ini dibintangi veteran francais, Neve Campbell, Courteney Cox, David Arquette, dan Marley Shelton. Mereka disertai pendatang baharu francais Jack Quaid (The Boys), Melissa Barrera (Vida), Jenna Ortega (The Babysitter: Killer Queen), Mason Gooding (Booksmart), Dylan Minnette (13 Reasons Why), Kyle Gallner (Ghosts of War), Jasmin Savoy Brown (The Leftovers) dan Mikey Madison (Better Things).

Filem pertama, yang dikeluarkan pada tahun 1996, merupakan satu kejutan apabila penampilan sulungnya, membantu menghidupkan semula genre seram selama sedekad dan menjadi filem slasher dengan kutipan tertinggi sepanjang zaman sehingga ia disingkirkan oleh ‘reboot’ Halloween tahun lepas.

Kejayaan filem pertama menghasilkan francais yang merangkumi tiga sekuel, bagaimanapun filem-filem seterusnya hanya mendapat kutipan box office yang sederhana dan menerima ulasan bercampur-campur dari pengkritik.


Raja Ilya Berkolaborasi Dengan Produksi Indonesia Terbitkan Filem Berbudget Besar

Pelakon Raja Ilya bakal mengembangkan lagi sayapnya dalam dunia seni apabila bakal menerbitkan sebuah filem bersama-sama pasukan produksi dari Indonesia. Menurut pelakon tersebut, filem yang masih dalam perancangan itu akan dihasilkan dengan modal yang begitu tinggi.

“Apa yang boleh saya katakan, filem berbajet tinggi ini bakal direalisasikan bersama sebuah syarikat dari Indonesia. Skripnya pula dihasilkan pasukan saya sendiri.

“Kami sudah melalui proses fasa ketiga pra produksi terutama memperkemaskan lagi skrip dan memilih barisan pelakon. Boleh dikatakan sebahagian besarnya pelakon Indonesia, manakala tenaga belakang tabir digerakkan pasukan Malaysia,”

Dalam pada itu, pelakon tersebut turut mengambil keputusan untuk tidak lagi berkongsi setiap perkembangan termasuk hal peribadi selagi ia belum ada ‘hitam putih’.

Pelakon berusia 33 tahun itu berkata demikian selepas dikecam hebat oleh netizen apabila dia menarik diri daripada produksi filem terbitan Marvel Studios.

Raja Ilya jelaskan dia tidak terkilan apabila terpaksa menolak tawaran membintangi filem Hollywood itu, sebaliknya kesal dengan sikap segelintir pihak yang menuduhnya cuba mencari publisiti murahan sedangkan mereka tidak tahu apa-apa.

“Pengajaran yang saya terima cukup besar dan jadi peringatan. Ini kerana di luar sana bukan semua orang suka kita dan mereka bertepuk untuk lihat kita jatuh.”


Pengarah ’28 Days Later’ Sahkan Filem Ketiga Siri Itu Akan Dihasilkan

Filem arahan Danny Boyle 28 Days Later yang ditayangkan pada 2002 segera menjadi pilihan peminat yang gemarkan filem-filem bertemakan ‘zombi’. Malah filem kedua berjudul 28 Days Later yang ditayangkan 5 tahun kemudian tetap disukai oleh peminat.

Namun peminat filem-filem zombi tertanya-tanya kenapa filem ketiga siri itu tidak dihasilkan sehingga kini. Bagaimanapun dalam perkembangan terbaru siri tersebut, pengarahnya, Danny Boyle memberi sedikit berita gembira kepada peminat filem-filem zombi khususnya siri 28 Days Later.

Dalam temubualnya bersama The Independent, Boyle mendedahkan bahawa beliau memiliki ‘idea’ untuk filem ketiga 28 Days Later. Bukan itu sahaja, beliau ingin melakukannya bersama-sama penulis skrip asal, Alex Garland yang kini telah bergelar pengarah.

“Alex Garland and I have a wonderful idea for the third part,”.  “It’s properly good.”

Pendedahkan Boyle tidak bermakna filem ketiga siri itu akan dihasilkan dalam masa terdekat. Tambahan pula jadual Alex Garland agak padat berbanding semasa beliau menghasilkan 28 Days Later.

“He’s concentrating on directing his own work at the moment, so it’s stood in abeyance really, but it’s a you-never-know.”

Apapun, dengan perkembangan terbaru ini dapat memberi harapan kepada peminat yang mahu menyaksikan sambungan bencana zombi. Dalam filem 28 Weeks Later, penamat filem tersebut menunjukkan wabak zombi yang sebelum itu melanda Great Britain telah menular ke Eropah apabila gambaran kota Paris diserang zombi ditunjukkan sebelum filem tamat.

Jadi kepada peminat siri ini, mahukan anda filem 28 Months Later dihasilkan? kongsikan pendapat anda.


Trailer “Unsolved Mysteries” Volume 3 Menghantui Netflix Pada Halloween Ini

Lebih banyak “misteri yang tidak terungkai” sedang menuju ke Netflix, dengan perkhidmatan penstriman itu membawa “Unsolved Mysteries – Volume 3″ ke dalam senarai kandungan terbaru pada 18 Oktober 2022.

Volume 3 menjadi ‘acara tiga-malam’ dari Netfix dengan episod baharu akan disiarkan secara minggu pada 18, 25 Oktober dan 1 November.

Siri akan datang menampilkan lebih banyak kehilangan yang tidak dapat dijelaskan, dari peristiwa tragik hingga kejadian pelik – dua jilid pertama telah memasukkan cerita-cerita misteri termasuklah kematian aneh di Oslo, roh tsunami di Jepun dan kehadiran UFO di Massachusetts, menurut Deadline.

Detektif, wartawan dan ahli keluarga menawarkan teori yang menarik dalam siri yang mencengkam ini, daripada pencipta dokumentari asal, Cosgrove/Meurer Productions dan 21 Laps Entertainment, penerbit Stranger Things.

Anda boleh tonton trailer Unsolved Mysteries – Volume 3 dibawah:


Ma Dong Seok, Park Jung Min & Ramai Lagi Dalam Poster Terbaru “Ignition”

Ma Dong Seok, Park Jung Min, Jung Hae In, dan Yum Jung Ah bakal muncul dalam filem terbaru berjudul Ignition.

Filem ini mengisahkan tentang seorang budak nakal Taek Il (Park Jung Min) yang bertemu dengan Sang Pil (Jung Hae In) serta seorang chef yang penuh misteri, Geo Seok (Ma Dong Seok). Pertemuan mereka membawa kepada satu perjalanan hidup yang tidak dijangka

Filem akan datang ini berdasarkan dari webtoon popular karya Jo Geum San dan krew produksi filem Veteran dan E.X.I.T terlibat dalam pembikinan proses produksi.

Ignition telah memulakan penggambarannya pada Mac yang lalu dan dijangka akan menemui penonton pada sekitar Disember ini.

Anda boleh saksikan poster terbaru dibawah.


Legendary Bangunkan Sekuel Godzilla vs. Kong, “Son of Kong”

Pengarah Godzilla vs. Kong Adam Wingard dilaporkan sedang dalam rundingan dengan studio Legendary untuk mengetuai projek MonsterVerse seterusnya, yang dilaporkan bertajuk Son of Kong. Pekara tersebut sumber dalam laporan yang dikeluarkan the Hollywood Reporter.

Menurut laporan itu, Legendary ingin mengambil langkah untuk mengembangkan siri ini menjadi satu atau lebih ansuran, dengan pengarah Adam Wingard akan kembali untuk filem lain. Salah satu tajuk yang berpotensi untuk ansuran seterusnya adalah Son of Kong.

Setakat ini, tiada pengesahan atau maklumat rasmi mengenai masa depan francais, tetapi jika Wingard kembali, dia akan menjadi pengarah pertama dalam MonsterVerse yang kembali untuk projek seterusnya. Kesemua filem MonsterVerse sebelum ini telah diarahkan oleh pengarah yang berlainan.

Godzilla vs. Kong telah dilancarkan awal tahun ini dan berjaya mengutip $386 juta dolar seluruh dunia berbanding kos produksi sebanyak $170 juta dolar.


Henry Cavill Kongsi Gambar Belakang Tabir THE WITCHER 2

Produksi The Witcher musim kedua bersambung kembali selepas ditangguhkan akibat pandemik COVID-19. Sehubungan dengan itu, bintang utamanya, Henry Cavill memuatnaik gambar belakang tabir siri tersebut yang memaparkan persediaannya untuk membawa watak Geralt of Rivia.

Siri The Witcher telah ditayangkan di Netflix pada Disember tahun lalu. Musim pertama The Witcher sedikit rumit bagi penonton kerana ia memaparkan garis masa yang berbeza bagi tiga watak utama. Namun, musim kedua akan datang menjanjikan hubungan yang menarik diantara tiga watak utama.

Setakat ini, tiada tarikh tayangan didedahkan Netflix.

The Witcher dibintangi Henry Cavill yang memainkan watak utama sebagai Geralt of Rivia. Musim pertama mengisahkan tentang Geralt pemburu raksasa yang berjuang untuk mencari tempatnya dimana manusia telah dibuktikan lebih jahat dari raksasa.

Tetapi takdir telah membawanya menemui ahli sihir yang berkuasa dan seorang puteri yang menyimpan rahsia merbahaya. Ketiga-tiga mereka kemudiannya bersama-sama mengembara di Benua yang semakin tidak menentu.

Siri 8 episod ini turut dibintangi Freya Allan sebagai Princess Ciri dan Anya Chalotra sebagai Yennefer of Vengerberg. The Witcher telah bersiaran pada 20 Disember yang lalu, dan kepada yang masih belum menyaksikan siri adaptasi novel karya Andrzej Sapkowski, anda boleh klik pautan ini.


Plot Venom Mungkin Diadaptasikan Dari Komik Yang Diterbitkan Pada Tahun 1993?

Walaupun dalam filem Spiderman 3, karakter Venom lakonan Topher Grace merupakan karakter villain, dalam filem terbaru yang sedang dibangunkan oleh Sony nanti, Venom dilihat lebih kepada karakter Anti-Hero. Dalam perkembangan terbaru filem arahan Ruben Fleischer ini, dikhabarkan plot flem berkenaan akan diambil dari sebuah komik minisiri yang diterbitkan pada tahun 1993, berjudul Venom: Lethal Protector.

Komik yang dikeluarkan sebanyak 6 isu itu menceritakan perubahan Eddie Brock aka Venom dari seorang villain kepada antihero.

Komik yang ditulis oleh David Michelinie, Mark Bagley dan Ron Lim ini merupakan siri solo pertama karakter anti-hero tersebut. Ia mengisahkan Venom dan Spider-Man yang bersetuju tidak akan bermusuhan sekiranya Venom meninggalkan kegiatan jenayahnya. Bersetuju dengan perjanjian diantara mereka, Venom telah berpindah dari New York ke San Francisco untuk memulakan kehidupan baru disana – namun dia telah diburu oleh bapa salah seorang mangsanya. Lelaki tersebut telah mengupah beberapa pembunuh upahan yang sangat berkuasa untuk membunuh Venom. Spider-Man telah membantu Venom untuk menewaskan pembunuh-pembunuh upahan terbabit yang terdiri daripada Symbiote juga iaitu Scream, Riot, Phage, Agony dan Lasher.

Dengan pelakon Michelle Williams dikhabar akan membawa watak She-Venom manakala Riz Ahmed juga dikatakan akan membawa watak Carnage, kemungkinan plot dari komik berkenaan akan digunapakai dimana sekumpulan penjahat akan memburu Venom. Malah lokasi penggambaran di San Francisco juga menjadi hint penggunaan siri komik berkenaan sebagai plot filem.

Jika plot filem berkenaan diadaptasikan dari siri komik terbabit, ia pasti akan kelihatan menarik kerana Venom akan berhadapan dengan sekumpulan penjahat yang sama kuat dengannya dan memiliki abiliti yang sama dengannya. Cuma, kita tidak akan melihat Spider-Man membantunya kerana buat masa ini, watak tersebut berada digenggaman Marvel.

Bagaimanapun, plot filem buat masa ini dianggap sebagai khabar angin. Kita nantikan perkembangan terbaru filem Venom yang akan memulakan pengambarannya pada penghujung Oktober ini. Venom dijangka akan menambah beberapa lagi pelakon untuk membawakan watak-watak tertentu dan kita akan dapat gambaran lebih jelas mengenai plot filem yang bakal ditunjukkan nanti. Antara pelakon yang disahkan akan membintangi filem ini adalah Tom Hardy, Jenny Slate, Riz Ahmed dan Michelle Williams.

Venom ditulis oleh Jeff Pinkner bersama-sama Scott Rosenberg dan akan ditayangkan pada 5 Oktober 2018.


THOR: LOVE AND THUNDER: Christian Bale Sah Bawa Watak Villain

Bekas aktor Batman, Christian Bale disahkan bakal membawa peranan villain dalam filem Thor: Love and Thunder, lapor portal Collider. Bagaimanapun karakter aktor tersebut masih lagi kekal misteri.

Ini merupakan bekas aktor Batman kedua yang membawa peranan villain dalam MCU selepas Michael Keaton yang menjadi villain dalam filem Spider-Man: Homecoming sebagai Vulture.

Desas-desus mengenai peranan Bale dalam filem keempat Thor itu telah mula tersebar sebaik sahaja dia disahkan menjadi salah seorang dalam barisan pelakon. Portal The Illuminerdi sebelum ini pernah mengemukakan teori mengenai karakter Bale, dimana ia digambarkan sebagai penjahat yang datang dari “dunia lain”. Antara teori yang berlegar mengenai karakter penjahat tersebut adalah “Gorr the God Butcher”, salah satu musuh utama Thor yang sering membunuh para dewa dan datang dari dunia yang tidak mempunyai nama. Setakat ini, laporan dari laman tersebut masih lagi dianggap khabar angin.

Thor: Love and Thunder diarahkan Taika Waititi dimana ia akan menyambung sekuel Thor: Ragnarok dan ditetapkan selepas Avengers: Endgame. Natalie Portman kembali memainkan peranannya sebagai Jane Foster, dimana dia akan menjadi Thor, The Goddess of Thunder. Chris Hemsworth, Tessa Thompson seperti biasa akan meneruskan watak mereka sebagai Thor dan Valkyrie.

Penggambaran dijangka bermula pada Ogos ini dan akan menemui penonton pada 5 November 2021.


Foto Terbaru “Avatar: The Way of the Water” Tunjuk Kepulangan Stephen Lang

Gambar terbaru dari sekuel akan datang yang dinanti-nantikan, Avatar: The Way of the Water, telah dilancarkan, memaparkan watak lakonan Stephen Lang, Miles Quartich sebagai Avatar.

Avatar: The Way of the Water,

Gambar tersebut menunjukkan Quaritch menghadap ke kawasan yang kelihatan seperti pusat penyelidikan, dengan rakan sekerja manusia mengelilinginya dan melakukan beberapa tugasan.

Walaupun peminat sudah lama tahu bahawa Quaritch akan kembali dalam sekuel akan datang, penampilannya dalam fizikal Na’Vi agak mengejutkan, memandangkan dia sangat memusuhi bangsa asing itu dalam filem asal.

EXCLUSIVE IMAGE ALERT 🚨In #Avatar: The Way Of Water, Stephen Lang's Quaritch is 'bigger, bluer, and pissed off,' he tells Empire.READ MORE: https://t.co/78ox7vum2W pic.twitter.com/gYpz3jwZqr— Empire Magazine (@empiremagazine) July 3, 2022

Bercakap kepada Empire Magazine di samping gambar terbaru itu, Lang mendedahkan bahawa bukan sahaja Quaritch kembali, malah dia lebih marah berbanding filem pertama.

“Dia lebih besar, dia lebih biru, dia marah,” kata Lang. “Tetapi mungkin ada aspek merendah diri. Apabila anda ditusuk dua anak panah Na’vi di dada, itu akan memberi kesan kepada anda.”

Badan baharu untuk Lang juga bermakna dia akan mempunyai keupayaan untuk melakukan lebih banyak lagi, dengan pelakon itu menyatakan bahawa anda akan melihat beberapa gerakan licik baharu sebagai seorang Na’vi.
“[Dia] selalunya watak yang bergerak dalam garis lurus dan pada sudut tepat,” kata Lang. “Tetapi sekarang dia lincah seperti mereka. Dia boleh bergerak dengan lebih licik dan liar yang sama seperti mana-mana Na’vi.”
Ditetapkan sedekad selepas filem pertama, Avatar 2 mengikuti bab seterusnya kehidupan Jake (Sam Worthington) dan Neytiri (Zoe Saldana) yang kini menjadi ibu bapa. Kehidupan bahagia dan damai keluarga mereka tiba-tiba berubah dengan kembalinya operasi perlombongan RDA di Pandora, yang dalam filem pertama, telah dikalahkan dan dihantar semula ke Bumi.
Avatar 2 menyaksikan beberapa pelakon asal akan kembali membawa watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver. Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain.
Filem sekuel ini dijadualkan tayangan pada 16 Disember 2022


Disney+ Bangunkan Siri Adaptasi Novel PERCY JACKSON

Selepas dua kali diangkat ke layar perak, dan mendapat maklumbalas memuaskan dari peminat, francais novel Percy Jackson karya Rick Riordan sekali lagi diberi peluang untuk diadaptasi. Kali ini novel tersebut akan diangkat ke skrin televisyen sebagai sebuah rancangan bersiri.

Riordan mengumumkan perancangan siri Percy Jackson menerusi sebuah video yang dimuatnaik dilaman Twitter miliknya. Siri terbaru ini akan disiarkan di portal penstrian video Disney+.

Anda boleh saksikan video pengumuman dibawah.

Novel Percy Jackson bermula pada tahun 2005 menerusi novel The Lightning Thief. Novel pertama pantas menjadi hit dikalangan pembaca, dan mendorong kepada empat novel sekuel berjudul The Sea of Monsters, The Titan’s Curse, The Battle of the Labyrinth dan The Last Olympian, berserta empat buku tambahan serta novel grafik.

Novel pertama telah diangkat ke layar perak pada tahun 2010 dan dibintangi Chris Columbus dan Logan Lerman sebagai pelakon utama. The Lightning Thief mendapat ulasan bercampur-campur dari pengkritik dan penonton, namun sukses dari segi box office apabila berjaya mengutip $226 juta seluruh dunia berbanding kos produksi sebanyak $95 juta.

Sekuel The Sea of Monsters menemui penonton pada 2013, dan menyaksikan Lerman kembali mengalas watak utama bersama-sama Alexandra Daddario serta Brandon T. Jackson. Seperti filem pertama, filem ini turut mendapat respon bercampur-campur, tetapi masih lagi hit di pentas box office dengan kutipan sebanyak $200 juta dolar berbanding kos pembikinan sebanyak $90 juta.

Filem ketiga The Titan’s Curse kemudiannya dirancang, tetapi terpaksa dibatalkan selepas tertangguh dalam tempoh yang agak lama.


Trailer & Poster Pertama Death On The Nile Telah Dilancarkan

Trailer dan poster pertama filem misteri thriller Death On The Nile telahpun dilancarkan Twentieth Century Studios. Diarahkan dan dibintangi calon Academy Award, Kenneth Branagh, Death on the Nile akan menemui penonton tempatan tidak lama lagi.

Diadaptasikan dari novel Agatha Christie dengan judul yang sama. Ia mengisahkan tentang Detektif Hercule Poirot yang perlu menyiasat pembunuhan seorang pewaris muda ketika sedang bercuti di Nile.

Kenneth Branagh akan memainkan watak ikonik detektif Hercule Pairot. Dia disertai pelakon-pelakon terkenal seperti Tom Bateman, Annette Bening, Russell Brand, Ali Fazal, Dawn French, Gal Gadot, Armie Hammer, Rose Leslie, Emma Mackey, Sophie Okonedo, Jennifer Saunders dan Letitia Wright.

Death on the Nile ditulis oleh Michael Green dan diterbitkan Ridley Scott, Mark Gordon, Simon Kinberg, Kennet Branagh, Judy Hofflund dan Kevin J. Walsh.


[Video] Babak-Babak “Bertumbuk” Paling Menarik Sejak Tahun 2000

Selain elemen kejar mengejar dan tembak menembak, salah satu elemen menarik dalam sesebuah filem aksi adalah babak-babak yang melibatkan aksi bertumbuk atau seni bela diri. Babak seperti ini biasanya akan menunjukan pertarungan satu lawan satu ataupun melibatkan seorang atau dua karakter baik berlawan dengan sejumlah besar watak-watak jahat dalam satu-satu masa.

Berdasarkan pilihan editor Screencrush serta pilihan kami sendiri, kami di Kakimuvee ingin berkongsi kepada anda babak-babak “bertumbuk” yang paling menarik dalam filem sejak 17 tahun dahulu.

“Amaran: posting ini akan menyebabkan data mobile internet menyusut dengan begitu pantas. Bagi mengelakkan pekara itu terjadi, sila menggunakan wifi di restoran mamak untuk penjimatan data.

1. Blade II (2002)
Pengarah: Guillermo del Toro
Babak: Pertempuran diantara Blade dan Vampire Ninja

2. Captain America: Civil War (2016)
Pengarah: Joe & Anthony Russo
Babak: Ant-Man membesar dan bertempur dengan pasukan Iron Man

2. Captain America: Civil War (2016)

3. Casino Royale (2006)
Pengarah: Martin Campbell
Babak: Aksi kejar mengejar dan Pakour

4. Creed (2015)
Pengarah: Ryan Coogler
Babak: Perlawanan pertama Creed dalam pertandingan tinju

5. Crouching Tiger, Hidden Dragon (2000)
Pengarah: Ang Lee
Babak: Perlawnan diantaran Michelle Yeoh dan Zhang Ziyi

6. Eastern Promises (2007)
Pengarah: David Cronenberg
Babak: Aksi bertumbuk dalam Sauna

7. Flash Point (2007)
Pengarah: Wilson Yip
Babak: Donnie Yen fight scene

8. Haywire (2011)
Pengarah: Steven Soderbergh
Babak: Aksi bertumbuk dalam bilik hotel

9. House of Flying Daggers (2004)
Pengarah: Zhang Yimou
Babak: Bamboo forest battle

9. House of Flying Daggers (2004)

10. Inception (2010)
Pengarah: Christopher Nolan
Babak: Anti gravity fight scene

11. Kill Bill: Vol. 1 (2003)
Pengarah: Quentin Tarantino
Babak: The Bride VS. Gogo

11. Kill Bill: Vol. 1 (2003)

12. King Kong (2005)
Pengarah: Peter Jackson
Babak: Pertembungan diantara King Kong dan T-Rex

13. Mad Max: Fury Road (2015)
Pengarah: George Miller
Babak: Max vs Furiosa

13. Mad Max: Fury Road (2015)

14. Ninja: Shadow of a Tear (2013)
Pengarah: Isaac Florentine
Babak: Fight scene dalam bar

14. Ninja: Shadow of a Tear (2013)

15. John Wick (2014)
Pengarah: Chad Stahelski
Babak: Babak dalam kelab malam

16. The Matrix Reloaded (2003)
Pengarah: Wachowskis
Babak: Chateau Fight

17. Oldboy (2003)
Pengarah: Park Chan-wook
Babak: 1 hero vs 25 penjahat

18. The Protector (2005)
Pengarah: Prachya Pinkaew
Babak: Tony Jaa Fight scene

19. The Raid 2 (2011)
Pengarah: Gareth Evans
Babak: Lawan dalam kereta

20. The Transporter (2002)
Pengarah: Louis Leterrier and Corey Yuen
Babak: Oil fight scene

21. Ip Man 3 (2015)
Pengarah: Wilson Yip
Babak: Boxing vs Wing Chun

22. Once Upon a Time in High School (2004)
Pengarah: Yoo Ha, Ha Yu
Babak: Bergaduh di atas bumbung sekolah

23. Om Bak 2 (2008
Pengarah: Tony Jaa, Panna Rittikrai
Babak: Semua penjahat dipatahkan tulang oleh Tony Jaa

24: The Bourne Ultimatum (2007)
Pengarah: Paul Greengrass
Babak: Fight scene diantara Bourne vs. Desh di Aparment

25. Tekken (2009)
Pengarah: Dwight H. Little
Babak: Jin vs Law


Pelakon “The Old Guard 2” Kongsikan Video Dari Set Penggambaran

Awal hari ini, acara peminat global Netflix, TUDUM, telahpun berlangsung dan menampilkan banyak kandungan yang menarik.

Perkhidmatan penstriman popular itu berkongsi banyak info terbaru pada rancangan mereka yang akan datang, menyiarkan cerita Stranger Things yang menyeronokkan, mendedahkan treler untuk filem baharu dan mengumumkan projek akan datang.

Buat masa ini, sekuel The Old Guard 2 sedang dalam penggambaran dengan pelakon Charlize Theron kembali mengulangi peranannya, dan dia disertai oleh beberapa rakan pelakon yang lain dalam video baharu untuk TUDUM.

Klip itu menunjukkan Theron bersama pelakon Chiwetel Ejiofor dan KiKi Layne, di Rom serta pasangan fiksyen kegemaran ramai, Marwan Kenzari dan Luca Marinelli.

“Kami tahu betapa anda menyukai filem pertama, dan kami telah berusaha untuk memastikan filem baharu ini lebih baik,” usik Theron dalam klip itu. Anda boleh melihat video tersebut dalam tweet di bawah:

The cast of The Old Guard 2 on Netflix’s tudum event!!!#theoldguard #theoldguard2#tog2 pic.twitter.com/W2e9mFzvPN— — roni (@CostaRue) September 24, 2022

Tahun lepas, telah diumumkan bahawa Victoria Mahoney akan mengambil bahagian sebagai pengarah untuk The Old Guard 2 dengan skrip ditulis oleh Greg Rucka. Baru-baru ini telah didedahkan bahawa Uma Thurman dan Henry Golding akan menyertai barisan pelakon sekuel akan datang.

Matthias Schoenaerts dan Veronica Ngo juga dijangka akan kembali. Mahoney terkenal dengan peranannya sebagai pengarah unit kedua di Star Wars: The Rise of Skywalker.

Star Wars: The Rise of Skywalker

Dalam The Old Guard, Andy mengetuai sekumpulan tentera upahan rahsia dengan keupayaan tidak akan mati ketika berjuang untuk melindunig dunia selama berabad-abad. Tetapi apabila pasukan itu direkrut untuk menjalankan misi kecemasan,  kebolehan luar biasa mereka tiba-tiba terdedah. Terpulang kepada Andy dan Nile, askar terbaru untuk menyertai barisan mereka, membantu kumpulan itu menghapuskan ancaman mereka yang ingin meniru dan menyalahgunakan kuasa mereka dengan apa jua cara pun.

Berdasarkan novel grafik yang terkenal oleh Greg Rucka, The Old Guard ialah sebuah filem yang penuh aksi yang menunjukkan hidup selama-lamanya lebih sukar daripada yang dijangkakan.


The World Of The Married #1, Ini Antara K-Drama Yang Menarik Di Netflix

Dengan harga serendah RM17, pelanggan-pelanggan Netflix dapat menikmati banyak kandungan menarik dari serata dunia, termasuklah drama-drama popular Korea.

Antara drama Korea yang boleh distrim di Netflix termasuklah It’s Okay to Not Be Okay, Memories of the Alhambra, dan yang terbaru, The World of the Married yang kini trending di laman penstriman popular itu. Untuk memudahkan peminat drama Korea mencari drama yang menarik, kami senaraikan beberapa K-drama yang anda boleh tonton dilaman penstriman Netflix. (Klik link pada tajuk drama)

Drama ini mengisahkan Son Ye-Jin membawa watak anak orang kaya Korea Selatan bernama Yoon Se-Ri dan Hyun-Bin membawa watak tentera Korea Utara bernama Lee Jung-Hyeok. Kemalangan luncur layar udara menyebabkan Yoon Se-Ri mendarat di Korea Utara dan Lee Jung-Hyeok melindunginya dari sebarang ancaman.

mengisahkan tentang Cha Dal-Gun (Lee Seung Gi), seorang pelakon lagak ngeri yang mengimpikan menjadi pelakon aksi terkenal di dunia. Dia terlibat dalam kemalangan pesawat yang mengubah hidupnya. Dia menghadapi konspirasi tersembunyi di sebalik kemalangan pesawat yang berkaitan dengan kes rasuah negara. Untuk menanggung ibunya dan adik perempuannya, Go Hae-Ri (Bae Suzy) mahu pekerjaan yang stabil sebagai seorang pegawai awam. Dia menjadi ejen NIS. Dia berharap menjadi white agent, tetapi sebaliknya dia menjadi black agent.

Drama yang menceritakan tentang seorang doktor yang ditempatkan di zon perang fiksyen Urk (Uruk), dan mengikuti kisah cinta yang berkembang antara seorang pakar bedah (Kang Mo-yeon) dan seorang pegawai pasukan khas (Yoo Shi-jin), kedua-duanya pakar di bidang masing-masing. Cerita ini akan memaparkan perjuangan peribadi dan profesional mereka sambil meneroka isu mengenai nilai kehidupan.

Drama epik saeguk zaman dinasti Joseon ini berkisarkan Putera Mahkota Lee Chang (Ju Ji Hoon) dianggap pengkhianat setelah Raja yang mati hidup kembali. Dia berusaha untuk mengungkap kebenaran di sebalik orang-orang yang berubah menjadi zombie setelah dibiarkan kelaparan

Drama perubatan yang berpusat di jabatan pediatrik ini berkisah tentang seorang pemuda, Park Shi-on dengan Sindrom Savant yang mengatasi halangan untuk menjadi pakar bedah pediatrik. Walaupun mengalamai kecacatan perkembangan, dia merupakan pakar padieatrik yang genius. Bagaimanapun, dia menghadapi masalah dengan bidang lain dalam hidupnya, seperti berhubungan dengan orang secara sosial. Sementara itu, Cha Yoon-seo adalah rakan bedah pediatrik dan Kim Do-han adalah pakar bedah pediatrik terbaik di Korea. Dia akan mendapati dirinya sering berhadapan dengan Park Shi-on.

Han-na, seorang wanita yang berlebihan berat badan dengan suara yang indah, memberikan vokal untuk bintang pop yang cantik tetapi bersuara sumbang. Setelah pertemuan yang memalukan, Han-na menjalani pembedahan plastik dari kepala hingga kaki dan muncul kembali setahun kemudian sebagai penyanyi yang langsing, Jenny.

Diadaptasikan dari webtoon berjudul sama, Itaewon Class mengisahkan tentang sekumpulan anak muda yang degil dan berani yang dibesarkan dalam persekitaran yang mementingkan darjat. Tempat tinggal mereka di kawasan kejiranan Itaewon, Seoul di mana mereka mengusahakan bisnes makanan.

The King: Eternal Monarch berkisarkan tentang dua alam semesta yang selari dengan monarki dan demokrasi. Lee Min Ho memainkan peranan sebagai Emperor Lee Gon, yang cuba menutup pintu dua dunia berbeza, manakala Kim Go Eun membawa watak sebagai detektif Jung Tae Eul, yang bekerjasama dengan maharaja untuk melindungi nyawa manusia.

The Legend of the Blue Sea

The Legend of the Blue Sea

Kisah Heo Joon-jae (Lee Min-ho), anak lelaki dari seorang ahli perniagaan kaya, dia merupakan seorang lelaki kacak dan berkerja sebagai penipu handalan selepas perceraian ibu bapanya, dan tentang ikan duyung bernama Shim Cheong (Jun Ji-hyun) yang menyukai Joon-jae. Berfokus pada kelahiran semula, nasib, dan cinta yang tidak berbalas, kisah mereka dihubungkan dengan kisah yang selari dengan era zaman Joseon, mengenai ketua bandar Kim Dam-ryeong dan ikan duyung Se-hwa.

Noh Ae-jeong (Song Ji-hyo) merupakan penerbit filem dan juga ibu tunggal. Kehidupannya menjadi tidak menentu apabila empat lelaki telah memasuki kehidupannya pada masa yang sama. Anak perempuannya, Noh Ha-nee (Um Chae-young), bertekad untuk mengetahui antara empat lelaki tersebut, yang mana merupakan ayah kandungnya.

It’s Okay To Not Be Okay

It’s Okay To Not Be Okay

Moon Gang-tae (Kim Soo-hyun) bekerja sebagai pengasuh di wad psikiatri. Gang-tae dikurniakan segalanya termasuk badan yang hebat, kecerdasan, kemampuan untuk bersimpati dengan orang lain, kesabaran, kemampuan untuk bertindak balas dengan cepat, dan banyak lagi. Dia menjaga abangnya, Sang-tae (Oh Jung-se), yang berusia lapan tahun lebih tua daripadanya dan menghidapi spektrum autisme.

Dia dengan baik menjaga saudaranya, Sang-tae (Oh Jung-se), yang berusia lapan tahun lebih tua daripadanya dan berada di spektrum autisme. Nasib membawa Gang-tae bertemu wanita istimewa. Wanita itu, Ko Mun-yeong (Seo Yea-ji), adalah pengarang buku kanak-kanak yang popular, tetapi dia sangat mementingkan diri sendiri, sombong, dan kasar.

“Hai Bye, Mama” berkisarkan tentang seorang wanita bernama Cha Yu Ri (lakonan Kim Tae Hee) yang kembali ke pangkuan suaminya Jo Kang Hwa (lakonan Lee Kyu Hyung) dan anak perempuan Jo Seo Woo (lakonan Seo Woo Jin) selama 49 hari sebagai hantu selepas meninggal dunia dalam kemalangan tragis.

Hospital Playlist akan mengisahkan tentang lima orang doktor yang merupakan sahabat lama sejak berusia 20 tahun yang sama-sama belajar di kolej perubatan pada tahun 1999, dan kini mereka adalah rakan sekerja di hospital yang sama

Mengisahkan seorang CEO Syarikat Pelaburan, Yoo Jin Woo (Hyun Bin) yang datang ke Barcelona Sepanyol, atas urusan bisnes. Suatu hari, dia menerima panggilan telefon dari seseorang yang tidak dikenali dengan tujuan untuk menjual hasil kerjanya iaitu permainan yang menggunakan teknologi Augmented Reality (Realiti Maya Tambahan). Pembuat permainan itu dilakonkan oleh Park Chanyeol yang membawa watak Jung Se Joo.

Namun, suatu insiden terjadi yang menyebabkan Yoo jin woo harus mencari dimana pembuat game tersebut berada dan mencari maklumat di Hostel Bonita yang diuruskan oleh Jung Hee Joo (Park Shin Hye) yang merupakan kakak kepada Jung Se Joo yang tinggal di Granada, Sepanyol. Selain itu, Yoo Jin Woo harus berhadapan dengan musuh merangkap bekas sahabatnya yang mengkhianatinya, Cha Hyung Seok (Park Hoon) yang sama-sama bercita-cita untuk mendapatkan game tersebut.

Eun Hwan-Ki (Yeon Woo-Jin) adalah Ketua Pegawai Eksekutif syarikat perhubungan awam, tetapi dia sangat pemalu. Disebabkan keperibadiannya, pekerjanya tidak mengenalinya dengan baik. Chae Ro-Woon (Park Hye-Soo) mula bekerja di syarikat Eun Hwan-Ki. Dia sangat bertenaga dan mendapat pengiktirafan untuk kerjanya, tetapi satu-satunya minatnya adalah pada CEO Eun Hwan-Ki. Dia merancang untuk mendedahkan siapa sebenarnya Eun Hwan-Ki.

Ssanggab Cart Bar dibuka hanya pada waktu malam di bumbung bangunan. Wol-Ju (Hwang Jung-Eum) mengendalikan troli makanan misteri. Pelanggan yang mengunjungi Ssanggab Cart Bar terdiri daripada orang biasa dan orang mati. Semasa minum alkohol dan makan dengan Wol-Ju, pelanggan Ssanggab Cart Bar bercakap mengenai diri mereka dan berusaha menyembuhkan luka dalaman mereka.

Mengisahkan malaikat maut yang merasuk badan seorang detektif yang telah mati dan heroin yang boleh nampak orang yang bakal mati dalam bentuk “hantu”. Heroin cuba menyelamatkan orang yang akan mati tetapi hampir kesemuanya tidak berjaya diselamatkan. Jika berjaya diselamatkan sekalipun mesti orang lain yang akan mati.

Pencarian kekebalan oleh satu makhluk mitos narsisistik memakan diri apabila dia terpaksa bergantung pada belas kasihan seorang wanita yang mampu melihat makhluk ghaib.

Drama berlatarkan zaman dinasti Joseon ini mengisahkan tentang seorang gadis, Hong Ra On (Kim You Jung) yang berpura-pura menjadi seorang lelaki dengan menggunakan nama Hong Sam Nom kerana sebab tertentu. Dia juga seorang “doktor cinta”.

Hong Ra On telah dijual kepada pengutip hutang untuk menjadi sida-sida ke istana dan di mana dia menjadi rapat dengan Putera Mahkota Hyomyeong (Park Bo Gum). Pada mulanya Putera Mahkota itu fikir dia mempunyai perasaan kepada lelaki tetapi apabila dia tahu bahawa Hong Sam Nom sebenarnya seorang gadis (Hong Ra On) dia merebut peluang itu untuk meluahkan perasaan kepadanya. Pada mulanya hubungan mereka telah berjalan dengan lancar, tetapi kemudian mereka mengetahui bahawa cinta mereka adalah mustahil selain perbezaan darjat,Hong Ra On adalah anak pengkhianat/pemberontak istana

Sorang penerbit baru sertai Sistem Penyiaran Korea bagi berada dekat dengan pujaan hati rahsianya, lalu memasuki dunia rangkaian televisyen yang sibuk mengutamakan rating.

Ji Sun Woo adalah doktor perubatan. Dia berkahwin dengan Lee Tae Oh dan mereka mempunyai anak lelaki. Dia seolah-olah mempunyai segala-galanya, termasuk kerjaya yang berjaya dan keluarga yang bahagia, tetapi dia dikhianati oleh suaminya


Masa Bermain Telah Tamat Dalam Trailer “The Boss Baby: Family Business”

Universal Pictures dan DreamWorks Animation telah melancarkan trailer rasmi filem sekuel yang dinantikan, The Boss Baby: Family Bussiness. Filem animasi terbaru ini akan ditayangkan pada 26 Mac 2021. Anda boleh saksikan trailer berserta sinopsis dibawah.

The Boss Baby: Family Business disuarakan oleh James Marsden (Sonic the Hedgehog), Amy Sedaris (BoJack Horseman), Alec Baldwin (The Looming Tower), (Teen Titans Go! to the Movies), Lisa Kudrow (Neighbors 2), Jeff Goldblum (Jurassic World: Dominion), Ariana Greenblatt (Stuck in the Middle), dan Eva Longoria (Dora and the Lost City of Gold).

Sekuel ini diarahkan oleh Tom McGrath dan ditulis oleh Michael McCullers berdasarkan dari karakter yang dicipta Marla Frazee.

“In the movie, Tim (James Marsden) is now a married dad. Ted is a hedge fund CEO. But a new boss baby with a cutting-edge approach and a can-do attitude is about to bring them together again … and inspire a new family business. Tim and his super-mom wife Carol (Eva Longoria) live in the suburbs with their super-smart 7-year-old daughter Tabitha (Ariana Greenblatt), and super-cute new infant Tina (Amy Sedaris).

Tabitha, who’s at the top of her class at the prestigious Acorn Center for Advanced Childhood, idolizes her Uncle Ted and wants to become like him, but Tim worries that she’s working too hard and is missing out on a normal childhood. When baby Tina reveals that she’s—ta-da!—a top-secret agent for BabyCorp on a mission to uncover the dark secrets behind Tabitha’s school and its mysterious founder, Dr. Armstrong (Jeff Goldblum), it will reunite the Templeton brothers in unexpected ways, lead them to re-evaluate the meaning of family and discover what truly matters.”


Crunchyroll Umum Tarikh Tayangan Global Untuk Filem Anime ‘Dragon Ball Super: SUPER HERO’ – Termasuk Malaysia

Hari ini, Crunchyroll dan Toei Animation mendedahkan butiran lanjut untuk tayangan global Dragon Ball Super: SUPER HERO, filem terbaharu dalam francais filem blockbuster anime seluruh dunia, termasuk pelancaran trailer terbaru dan barisan pelakon suara Inggeris.

Dragon Ball Super: SUPER HERO akan membuat debut global pada 18 Ogos di beberapa pasaran termasuk Australia, New Zealand, Mexico, beberapa negara di Amerika Selatan, diikuti tarikh 19 Ogos ini di pasaran Amerika Syarikat, Kanada, Britan, Vietnam, Ireland dan Afrika Selatan. Bagi pasaran Malaysia, filem anime ini akan ditayangkan di pawagam pada 30 Ogos 2022.

Sementara itu, Crunchyroll turut mengumumkan barisan pelakon suara Inggeris:

Son Gohan – Kyle Hebert
Son Goku – Sean Schemmel
Son Goten – Robert McCollum
Piccolo – Christopher R. Sabat
Bulma – Monica Rial
Vegeta – Christopher R. Sabat
Krillin – Sonny Strait
Trunks – Eric Vale
Videl – Kara Edwards
Pan – Jeannie Tirado
Dr. Hedo – Zach Aguilar
Gamma 1 – Aleks Le
Gamma 2 – Zeno Robinson
Magenta – Charles Martinet
Carmine – Jason Marnocha

Ini adalah tayangan teater pertama yan diedarkan secara global dan di Amerika Utara oleh Crunchyroll. Di pasaran antarabangsa, filem ini akan diedarkan oleh Crunchyroll dan Sony Pictures Entertainment.

Dragon Ball Super: SUPER HERO ialah filem kedua dalam francais Dragon Ball Super. Filem pertama, Dragon Ball Super: Broly telah dikeluarkan pada tahun 2018 kepada peminat di seluruh dunia, dan telah memperoleh kutipan lebih $120 juta di box office seluruh dunia dan merupakan filem anime dengan kutipan ke-5 tertinggi di box office di A.S.

Pencipta asal Dragon Ball, Akira Toriyama, memberi komitmen penuh dan penglibatan yang mendalam dengan menghasilkan cerita asal, lakon layar dan reka bentuk watak untuk filem akan datang.

Dragon Ball Super: SUPER HERO diarahkan oleh Tetsuro Kodama dengan pelakon suara Jepun terdiri daripada Masako Nozawa (Gohan, Goku dan Goten), Toshio Furukawa (Piccolo), Yūko Minaguchi (Pan), Ryō Horikawa (Vegeta), Mayumi Tanaka (Krillin), Aya Hisakawa (Bulma), Takeshi Kusao (Trunks), Miki Itō (Android 18), Bin Shimada (Broly), Kōichi Yamadera (Beerus), Masakazu Morita (Whis), Hiroshi Kamiya (Gamma 1), Mamoru Miyano ( Gamma 2), Miyu Irino (Dr. Hedo), Volcano Ota (Magenta), dan Ryota Takeuchi (Carmine).

“Tentera Reben Merah pernah dimusnahkan oleh Son Goku. Individu, yang meneruskan semangatnya, telah mencipta Android terbaik, Gamma 1 dan Gamma 2. Kedua-dua Android ini menggelarkan diri mereka sebagai “Super Heroes”. Mereka mula menyerang Piccolo dan Gohan… Apakah objektif Tentera Reben Merah Baharu ini? Dalam menghadapi bahaya yang menghampiri, sudah tiba masanya untuk bangun, Super Hero!”


HBO Dedah Imej Terbaru “The Last of Us”

HBO telah mendedahkan imej terbaharu untuk siri drama akan datang The Last of Us, menampilkan Pedro Pascal sebagai Joel dan Bella Ramsey sebagai Ellie.

Semasa acara Summer Game Fest baru-baru ini, Neil Druckman, Presiden Bersama Naughty Dog dan Pencipta Bersama, Penerbit Eksekutif, Penulis dan Pengarah The Last of Us, disertai di atas pentas oleh Ashley Johnson dan Troy Baker, yang menyuarakan Ellie dan Joel dalam permainan video “The Last of Us” dan “The Last of Us Part II“. Johnson dan Baker mengumumkan bahawa mereka akan muncul dalam siri HBO The Last of Us dengan memainkan watak yang berbeza daripada watak yang mereka suarakan dalam permainan.

The Last of Us Part II

Johnson dan Baker akan menyertai pelakon yang diumumkan sebelum ini iaitu Bella Ramsey, Pedro Pascal, Gabriel Luna, Merle Dandridge, Nico Parker, Murray Bartlett, Nick Offerman, Jeffrey Pierce, dan Anna Torv.

Berdasarkan permainan video yang mendapat pengiktirafan “The Last of Us“, yang dibangunkan oleh Naughty Dog untuk platform PlayStation®, kisah itu berlaku dua puluh tahun selepas tamadun moden telah musnah. Joel, seorang mangsa yang tegar, diupah untuk menyeludup Ellie, seorang gadis berusia 14 tahun, keluar dari zon kuarantin yang menindas.

Apa yang bermula sebagai pekerjaan kecil tidak lama lagi menjadi perjalanan yang kejam dan menyayat hati, ketika mereka berdua mesti merentasi A.S. dan bergantung antara satu sama lain untuk terus hidup.

Neil Druckmann dan Craig Mazin berkhidmat sebagai Pencipta Bersama, Penerbit Eksekutif, Penulis dan Pengarah. Carolyn Strauss, Evan Wells, Asad Qizilbash, Carter Swan dan Rose Lam berkhidmat Penerbit Eksekutif. Turut mengarahkan episod untuk siri ini adalah Kantemir Balagov, Jasmila Žbanić, Ali Abbasi, Peter Hoar, Jeremy Webb, dan Liza Johnson.

The Last of Us adalah produksi bersama Sony Pictures Television. PlayStation Productions, Word Games, The Mighty Mint dan Naughty Dog.

Strim siri HBO dan HBO Max Original seperti DMZ, The Staircase dan Irma Vep di HBO GO. Langgan HBO GO dalam talian di https://www.hbogoasia.my/ atau applikaasi mudah alih melalui  App Store atau Play Store serendah RM23.30/bulan.

Anda juga boleh mengakses HBO GO melalui Astro. HBO GO juga tersedia pada Android TV, Apple TV, LG TV dan Samsung Smart TV – serta dilengkapi dengan fungsi AirPlay dan Google Cast.


Review Filem Korea: Deliver Us From Evil (2020)

Bila menulis tajuk filem Korea Selatan Deliver Us From Evil, ramai pembaca Kakimuvee menyangkakan filem terbaru ini diadaptasikan dari filem seram Hollywood berjudul sama. Tidak.. filem Korea ini langsung tidak ada kena-mengena dengan filem lakonan Eric Bana itu, malah genrenya pun jauh berbeza sama sekali.

Selepas bekerjasama dalam filem jenayah New World, pelakon Hwang Jung-Min dan Lee Jung-Jae kembali bergandingan dalam filem aksi ‘hard-boiled’ yang cukup menarik dan hebat, iaitu Deliver Us From Evil.

Filem ini berkisar tentang bekas pembunuhan upahan, In-Nam (Hwang Jung-Min) yang pergi ke Thailand untuk menyiasat kes kehilangan kanak-kanak yang mempunyai kaitan dengannya. Disana, dia dibantu oleh Yoo-Yi (Park Jung-Min) dan mereka bekerjasama dalam menyelesaikan kes penculikan. Bagaimanapun, In-Nam mendapati dia diburu oleh Ray (lakonan Lee Jung-jae) yang ingin membalas dendam terhadap kematian adiknya, yang mana adiknya itu telah dibunuh oleh pasukan In-Nam semasa tugasan terakhir mereka.

Deliver Us From Evil memberikan sebuah jalan cerita yang cukup mudah dan mendebarkan. Ia tidak membazirkan masa dengan drama yang begitu banyak, sekadar pengenalan yang memaparkan kehidupan seorang wanita dan anaknya dan In-Nam yang hidup dalam persembunyian selepas dipaksa bersara dari pasukan pembunuh upahan. ‘Flash back’ yang dipaparkan pada bahagian pertama filem ini sedikit sebanyak memberi gambaran kepada penonton mengenai latarbelakang In-Nam.

Apabila memasuki babak di Thailand, ‘mood’ filem menjadi semakin mendebarkan, lebih-lebih lagi apabila ia memaparkan isu pemerdagangan manusia, penculikan kanak-kanak dan penjualan organ. Bahagian kedua ini menjadi semakin menarik kerana ia memaparkan misi dua watak utama iaitu In-Nam – yang semakin hampir menjumpai lokasi kanak-kanak hilang – dan Ray yang telahpun berada di Thailand untuk memburu mangsanya. Pada saat ini, perasaan untuk melihat In-Nam membelasah penjahat dan membebaskan kanak-kanak menjadi semakin membuak-buak, begitu juga debaran yang tinggi ketika Ray semakin menghampiri buruannya.

Babak yang menunjukkan kanak-kanak diculik benar-benar menyentuh hati dan menimbulkan perasaan geram. Walaupun memasukkan isu penculikan dan penjualan organ dalam plotnya, Deliver us From Evil bukanlah menceritakan tentang bagaimana proantagonis menumpaskan sindiket penculikan kanak-kanak, sebaliknya ia lebih kepada aksi kejar-mengejar diantara dua individu. Tetapi jangan risau, ia tetap memaparkan sindiket jenayah ditumpaskan oleh pasukan polis Thailand.

Apa yang menariknya tentang filem ini adalah adegan aksinya. Seperti John Wick dan The Villainess, Deliver Us From Evil memberikan beberapa adegan yang tidak sanggup untuk ditonton. Walaupun adegan kerat jari dan belah perut tidak dipaparkan (atau dipotong LPF?), ia masih memberi satu perasaan, “Urghhh! kejamnya”. Watak In-Nam dalam filem lebih kepada anti-hero, yang tidak segan silu menggunakan kekerasan untuk mendapatkan maklumat. Begitu juga watak Ray, tiada perasaan, psiko, ‘over-berani’ dan kejam menjadikan ia antagonis yang sangat menakutkan. Apapun, adegan aksi yang sangat memuaskan hati sudah tentunya melihat anggota sindiket penculikan dibunuh kejam, baik dibunuh oleh In-Nam ataupun Ray sendiri.

Filem ini juga tidak meleret pada ‘ending’nya sepertimana tipikal filem-filem Korea. Ia dibuat cukup ‘nice’, cukup syahdu dan cukup menyentuh hati. Senang kata, ‘ending’ filem ini menutup kesempurnaan cerita. Selain itu juga, hubungan In-Nam dengan kanak-kanak yang dicarinya menjadi faktor yang menguatkan ‘ending’ filem ini. Tidak mahu mendedahkan spoiler besar, tetapi apa yang diperkatakan, anda harus menontonnya sendiri nanti.

Secara keseluruhan, Deliver Us From Evil boleh dikatakan filem terbaik Korea pada tahun ini. Tidak hairanlah filem ini hit di Korea Selatan dan mampu mengatasi Peninsular. Action yang menarik, lakonan mantap pelakon utamanya, cerita yang simple tetapi memberi debaran dan tidak lupa watak komik Yoo-Yi, menjadikan filem ini hampir ‘perfect.’ Kepada peminat filem-filem Korea, masukkan filem aksi ‘hard-boiled’ ini ke dalam senarai tontonan anda, sangat ‘recommended!’

Deliver Us From Evil kini sedang ditayangkan dipawagam tempatan


Kos Pembikinan The Flash Hampir AS$300 Juta

Sepanjang 68 hari tayangan, filem superhero DC The Flash hanya mampu mengutip AS$268 juta seluruh dunia, sekaligus menjadi salah satu filem superhero paling gagal yang pernah dihasilkan.

Lebih mendukacitakan, laporan terbaru nampaknya meletakkan The Flash ke tahap paling bawah dalam sejarah filem komik superhero.

Menurut laporan THR, kos pembikinan The Flash dilaporkan menghampir AS$300 juta (berkemungkinan tidak termasuk kos pemasaran). Dan jika laporan itu tepat, kos pembikinan The Flash hampir sama dengan filem paling mahal DCEU, Justice League, dan ia sudah tentunya menjadi filem paling gagal dari apa yang kita sangkakan.

Dengan prestasi box office lemah yang ditunjukkan The Flash serta beberapa filem DC sebelumnya, termasuklah kutipan pembukaan filem terbaru DC Blue Beetle yang kurang memberangsangkan, masalah utama DC sudah tentunya tertumpu pada jenama itu sendiri berbanding filem.

Walaupun memiliki ramai peminat, DC nampaknya gagal menarik kepercayaan peminat mereka untuk hadir menonton filem-filem terbaru DC.

“Barry Allen / The Flash mengembara ke masa lalu untuk menghalang pembunuhan ibunya, yang menyebabkan dia terperangkap dalam realiti alternatif tanpa metahuman,” menurut sinopsis.

Dia meminta bantuan Batman dan Supergirl daripada realiti alternatif untuk menyelamatkan dunia barunya itu daripada Jeneral Zod dan kembali ke alam semestanya”

The Flash menampilkan Ezra Miller yang kembali meneruskan peranannya sebagai Barry Allen/ The Flash. Watak Speedster itu pertama kali muncul dalam DCEU menerusi filem Batman v Superman: Dawn of Justice, Justice League dan Zack Snyder’s Justice League.

Menyertai Miller adalah Kiersey Clemons sebagai Iris West, Maribel Verdú sebagai Nora Allen, Sasha Calle sebagai Supergirl, dan Ron Livingston sebagai Henry Allen.


“Terima Kasih Malaysia!” – The Rock

Pelakon utama filem Jumanji: Welcome to the Jungle, Dwayne ”’The Rock’ Johnson telah mengucapkan rasa terima kasih kepada penonton-penonton filem Jumanji di Malaysia kerana menyokong filem lakonannya itu.

Beliau berkata demikan selepas memuatnaik video ucapan terima kasih kepada negara-negara yang menayangkan filem sekuel Jumanji di laman Instagram beliau.

“Ini adalah minggu kedua filem “Jumaji” ditayangkan di Malaysia dan kami sudah pun menjadi filem ketiga dengan kutipan tertinggi sepanjang zaman, ia sesuatu yang cukup menakjubkan untuk filem yang dalam minggu keduanya,” “Saya sayang kamu Malaysia, saya ingin berterima kasih. Teruskan berhibur dengan “Jumanji”.”

Keepin’ that gratitude train rollin’.. MALAYSIA ?? THANK YOU! #Jumanji is already the 3rd biggest movie of all time and who knows where we wind up. Our roots go way back years ago as I had some of my best (and grueling) wrestling matches right there in Kuala Lumpur. Unforgettable times. I’m forever grateful for your love over the years.
A post shared by  therock (@therock) on Jan 1, 2018 at 7:13pm PST

Jan 1, 2018 at 7:13pm PST

Filem terbaru Jumanji: Welcome to the Jungle yang mula ditayangkan pada 21 Disember 2017 di Malaysia telah mengutip RM48.29 juta sehingga 1 Januari 2018. Laporan kutipan tiket itu didedahkan oleh Sony Pictures Malaysia dan menjadikan ia filem ketiga dengan kutipan tertinggi sepanjang zaman.

Manakala kutipan di seluruh dunia pula menyaksikan filem ini berjaya mengutip USD338.2 juta, berdasarkan statistik dari Box Office Mojo. Ia ditayangkan di Amerika Utara pada 20 Disember yang lalu

Kepada “The Rock” kami disini ingin mengucapkan “you’re welcome!”


Sinopsis Pacific Rim: Uprising Didedahkan

Studio Legendary Pictures dan Universal Pictures telah mendedahkan sinopsis penuh untuk filem sekuel akan datang Pacific Rim: Uprising. Trailer filem berkenaan akan didedahkan kepada umum pada Jumaat ini konvensyen Comic Con di New York

Pacific Rim: Uprising dibintangi oleh John Boyega, Scott Eastwood, Jing Tian, Cailee Spaeny, Rinko Kikuchi, Burn Gorman, Adria Arjona dan Charlie Day. Pacific Rim: Uprising akan berlatarbelakangkan 10 tahun selepas pertempuran terakhir diantara Kaiju dan Jaeger di The Breach.

John Boyega akan membawakan watak Jake Pentecost, anak kepada Stacker Pentecost (lakonan Idris Elba – dalam filem Pacific Rim 1) yang telah meninggalkan latihannya sebagai juruterbang Jaeger. Jake telah ditangkap kerana terlibat dengan jenayah. Bagaimanapun, bandar-bandar di pelusuk Bumi telah diancam kemunculan kembali raksasa “Kaiju”. Kakak angkat beliau, Mako Mori (Lakonan Kikuchi) telah memberi peluang terakhir kepada beliau untuk meneruskan legasi ayahnya. Mako Mori telah mengetuai sekumpulan pilot Jaeger generasi baru yang bersatu untuk menghapuskan Kaiju.

Jake akan bekerjasama dengan musuhnya, Lambert (lakonan Scott Eastwood) yang merupakan juruterbang berbakat serta Jaeger Hacker, Amara (lakonan Cailee Spaeny) yang baru berusia 15 tahun. Mereka bergabung tenaga dalam pengembaraan yang penuh mencabar bagi menghentikan ancaman Kaiju.

Pacific Rim: Uprising akan ditayangkan pada 23 Mac 2018


Tonton Teaser Terbaru TRAIN Yang Menampilkan Yoon Shi Yoon & Kyung Soo Jin

OCN telah melancarkan teaser terbaru K-Drama Train yang menampilkan Yoon Shi Yoon dan Kyung Soo Jin. Anda boleh saksikan trailer tersebut dipemain video dibawah.

Digambarkan sebagai drama suspen dalam dunia yang selari, Train akan menceritakan kisah seorang lelaki yang cuba merungkai kebenaran disebalik kematian orang yang dicintainya. Dalam proses itu, dia akhirnya bergerak ulang-alik diantara dua alam semesta yang selari.

Teaser terbaru ini memperkenalkan kepada penonton dua alam sejajar dalam skrin yang berbeza, menggambarkan lokasi yang sama dengan perbezaan warna oada skrin. Yoon Shi Yoon dilihat berjalan di sepanjang trek keretapi di kedua-dua dunia, dan dua gambar berputar ke arah bertentangan sehingga mereka sejajar untuk membentuk satu trek kereta api.

Yoon Shi Yoon akan memainkan peranannya sebagai Seo Do Won, seorang detektif yang tidak gentar dalam memerangi jenayah. Pelakon tersebut akan mengambil dua peranan dalam drama ini iaitu watak yang melompat antara dua alam semesta selari dengan harapan dapat menebus dosa ayahnya, dan juga watak yang menjalani kehidupan yang tidak menentu kerana dosa-dosa itu.

Train dijadualkan tayangan pada bulan Julai ini dan akan tersedia dengan sari kata bahasa Inggeris di Viki.


Reaksi Awal The Rise Of Skywalker Telah Tersebar Di Twitter, Rata-Rata Puji Penamat Yang Memuaskan!

Tayangan perdana Star Wars: The Rise of Skywalker telahpun berlangsung di Los Angeles semalam. Sejurus tamat tayangan, reaksi awal telah mula tersebar di media sosial Twitter, dan rata-rata mereka memuji filem tersebut dengan menyatakan ‘penamat Skywalker Saga yang cukup memuaskan dan penuh emosi’.

Star Wars: The Rise of Skywalker

Star Wars: The Rise of Skywalker

Terdapat juga memberi respon dengan berkata filem terakhir ini terlampau tergesa-gesa dan terlampau padat, apapun anda boleh baca reaksi mereka dibawah.

Star Wars: The Rise of Skywalker akan ditayangkan di Malaysia pada 19 Disember ini.

Star Wars: The Rise of Skywalker

Well, #StarWarsRiseofSkywalker is a definitive end to the Skywalker Saga, and a mixed bag. There are moments of inventiveness and crowd pleasing, but much of it is forced. If you thought Game of Thrones was rushed at the end… Leia’s sendoff doesn’t work, but Kylo’s arc does. pic.twitter.com/VjYVwApH6f
— ComingSoon.net (@comingsoonnet) December 17, 2019

Just stepped out of #TheRiseofSkywalker. It’s an immensely satisfying and MASSIVE end to the saga. It somehow addresses issues, problematic characters, and most unanswered questions from The Force Awakens and The Last Jedi too. pic.twitter.com/TMKeXCXuUx
— Rob Keyes (@rob_keyes) December 17, 2019

#StarWars #TheRiseOfSkywalker…OH MY GOD! I am absolutely blown away! I’ve never been so satisfied by a film. This is the end of an era and a franchise that has defined my life and this did it justice in a way I didn’t imagine it could. You WILL cry…. pic.twitter.com/Jfx5bzdZOO
— Jenna Busch-Henderson (@JennaBusch) December 17, 2019

Epic. All of it. #TheRiseofSkywalker is a terrific finale that is just stuffed with so much of everything. Action, adventure — answers!! — humor, heart, love, and grit. I spent the entire second half with tears in my eyes – a wonderful way to end the Skywalker story pic.twitter.com/K2NhHSGWzM
— Erik Davis (@ErikDavis) December 17, 2019

I’m emotional, overwhelmed, surprised, shocked & stunned. More than anything, I’m happy. Thanks for coming through one more time, Star Wars.#TheRiseOfSkywalker
— Mark Ellis (@markellislive) December 17, 2019

#StarWars #TheRiseOfSkywalker is good. It’s big and full of surprises and, in the words of Luke Skywalker, “This is not going to go the way you think.” pic.twitter.com/nruJtzaMC4
— BD (@BrandonDavisBD) December 17, 2019

I realized within the first 20 mins of #StarWars #TheRiseofSkywalker that it was the best film in this trilogy, and it kept getting better right through to the end. THANK YOU!!! #Maytheforcebewithyou
— Maude Garrett (@maudegarrett) December 17, 2019

My favorite Star Wars are the ones that take their time and focus on the characters. The whole first half felt like all exposition. It does get better. And Lando rules. But there’s just so much plot it feels so rushed. And the Emperor stuff is so weird.
— Mike Ryan (@mikeryan) December 17, 2019

#TheRiseOfSkywalker is ummmmmm a lot! tons to love here, no shortage of crowd pleasing moments and twists and cameos, but also quite a bit to 🤔. some faves: jannah 💜, d-0 💚, finn of course 🖤. and what a lovely send off for our general leia 💕🚀💫
— Angie J. Han (@ajhan) December 17, 2019

All I can say is “wow.”#StarWars: #TheRiseOfSkywalker is many things: horrifying, hopeful, violent, lowkey horny, and full of the right kind of fan service.
But most of all, it’s a fitting ending for this incredible, 40+ year-long saga. pic.twitter.com/pd2GEwI7O3
— Dan Casey (@DanCasey) December 17, 2019

First reaction to #StarWarsTheRiseofSkywalker The Dark Side has never been as creepy. We see why it is “unnatural”!
— Scott Chitwood (@Red5Aggie) December 17, 2019